
ZKVH seo teba 


TISAK TISKARE NARODNE PROSVJETE U ZAGRESU 
EX LIBRIS 


DIVENICA 


Sio gazda Stipe na kola, pa će na njivu. Treba 
voziti žito. Na kolima duž lotara vise dvije ,,pomoć- 
nice'', a u kolima dva ,,čatlova''. Usred kola u kota- 
rici lončić kiseline, uskrajak kruha i smotak divenice, 
suhe kobasice. Tako oko podrug riva. Divenica je 
naminjena, da bude za doručak gazda Stipi, a kise- 
lina slugi Mišku. Miško je služio kod gazda Stipe od 
svojih malih nogu, bio je vridan rabadžija, ali adren 
i domišljanin, da bi i tatoša preveo žedna preko vode. 
Miško je sio u kola ,,za leđa". Kako je gazda Stipin 
atar bio prilično dug i širok, išla su kola dosta dugo 
drumom do atara. 

Miško se nalego na livu ruku, a nos samo što 
mu se ne zabode u — kiselinu. Kiselina ga nije mučila, 
al tim većma divenica. Mirisala mu je kao ružica. 
Jedared on odvali komad od divenice, pogleda preko 
ramena na gazda Stipu i kad vidi, da ovaj deka i 
mirno puši, odlomi i komadić kruha i, da divenici 
ne bi bilo samoj sumno, pošalje ih obadvoje sebi pod 
srdašce. Za tim komadom još jedan, za njim još je- 
dan, tako da je od divenice ostalo nešto manje od po 
riva. Dok je jio, nije mlašćao, da se ne bi odo.. Kad 
već više nije mogao da tevlja divenice, on da se ne 
bi doznalo, da je dirao u zabranjeno, smamulja “osta- 
tak divenice zajedno sa krpom, u kojuvje bila za- 

motana, i — baci preko velikih šaraga. Tada mirno 
stade dremusati. 

Kad su došli na njivu, gdi su bile krstine za vo- 
zidbu, nađu risare gdi ručaju. Sađu i oni s kola, pa će 
ručati. Miško donese kotaricu i metne pod krst. Ga- 
zda Stipe izvadi lončić s kiselinom, izvadi kruh, pa 
stade premetati po kotarici. Traži divenicu. Ustane, 
ode od kola, stane preturivati slamu, kapute. Dive- 
nice nema. 

»More Miško, gdi je divenica ?' 

,,»Pa ja ne znam, baćo. Možda nije Seka ni metnula 
divenicu.'" 

»Nije Seka, nego ja glavom. Ja sam metnuo 
divenicu u kotaricu.'" 

»E, onda valda je tu!" 

I tražili i pretraživali barem pet puta i kota- 
ricu i kola. Išli kolskim tragom čak jednu duž natrag. 
Divenice ama nigdi. Vrate se i sidoše za ,,lončić". 
Gazda Stipe zamače žalosno u kiselinu, a Miško sve 
pokatkad, kao da se boji, da gazdi Stipi ne će doteći. 

Posli ručka latili se tovarenja. Kad su već tri 
krsta natovarili, Miška obuze strašna žeđa. Baš jedna 
rukovetačica uzela čobanju, pa će po vodu. Bunar 
bio neke dvi duži. Miško da svisne. Kad je vodonoša 
došla do njih, Miško uze čobanju i ponudi gazda 
Stipu : 

»,Baćo, oćete piti 7?" 

»Ne. Nisam žedan." 

Tada Miško diže čobanju oberučki, nategne je 
i stade piti, piti, piti. Čobanja klokoće, sve prska. 
Jedva je otisnuo od usta. 

Kad je otišla rukovetačica, gazda Stipe progovori : 

,»,sad već znam, gdi je divenica."? 

Kad su išli s vozom na salaš, našli su krpu sa ko- 
madom divenice. Kad je gazda Stipe izmotao komadić 
divenice, reče Miško : 

»Valda su je kakve komšinske vaške naglođale.' 

»Da. Samo srića, kad nisu svisle od žeđi." 


ČIČA-LUKINI OPANCI 


,»,Ako'š dakle lika od zubobolje : vuci gadžu preko 
njive. 

t Čiča Luka Kovačev bio je jedan od Bunjevaca 
staroga kova. Trizven, raden, pošten čovik i vrlo 
dobrog srca. A jak ko zemlja. 

Jedared otišo na komšinski salaš. Bilo prid veče ; 
čoban baš muzo ovce. Čoban bio zdrav momak, srid- 
njeg naraštaja. I sad je živ, ima mu već priko 70 
godina, zove se Necko. 

Čiča Luka opazi čobana, kako je sidio na stočiću, 
ode kod njega, pa kad je pomuzo jednu ovcu, kaže mu : 

»E] čobane, ispravi se, pa siđi čvrsto na stočiću !" 

Ovaj side, a čiča Luka uzme stočić desnom ru- 
kom za jednu nogu, pa digne stočić sa čobanom za- 
jedno ispruživ ruku prida se ko kaku lutku, pa ga 
opet spusti lagano jednom rukom na zemlju. On pri- 
vuče drugu ovcu, pa nastavi mužu. 

Čiča Luka je imao mlađega brata Boltu. Njih 
dvojica su se udivanili, da nose dva tereta žita u 
Baju. 

Bilo doba u rano proliće. Prid večer izda čiča 
Luka kao najstariji u kući zapovid, da se naspu dva 
tovara žita. Sutra će u Baju na vašar. Kažem, da je 
bilo još rano proliće, samo što je pukla kora. Valda 
prve nedilje posta. Još se ni radilo nije. Bireši isturali 
iz naslama dvoja kola, čiča Luka dao ključeve od 
ambara i od tavana. S tavana skinu prazne džakove, 
zasipače u ruke, pa daj nasipaj. Kako koji džak naspu, 
čiča Luka stoji prid vrati od ambara, dočeka džak, 
prihvati ga desnom za usta, pa ga s jednom rukom 
spusti na zemlju. A zatim ga sveže. Al ne prtenom 
vrpcom. Ta mu se sva pokida, kad stegne svezu. 
Već on sam uvrti mekane ljuskure od kukuruza; pa 
s otim sveže džakove. 

iča Bolto se latio oko kola. Uzme jednori“rukom 
sa strag za srčanicu, podigne kola, da vidi, kako stoji 
> osovina, svračine, podložnji, rašlje, oplin. Zađe po 

točkovima, gleda glavčine, špice, naplotke. Opipa 
gužve, zadrma livčama, stoje li čvrsto. Podigne lo- 
tre, nisu li se pokidale gužve, s kojima su za osovine 
privezane. S lotrama se dižu i sva kola. ,, Dobro 
je." Ode kod jarmaca, gleda ždribčanike. Sve je u 
redu. 

,Oho, ovaj jarmac ne stoji čvrsto !" 

I zaista na jednim kolima gužva, kojom je jarmac 
rivezan za rudu, sasvim otrcana, malne prežuljana. 
iča Bolto kimne glavom, ode u naslon, iznese siki- 

ricu, pa š njom za salaš, pod brist. Tu odvali jedan 
priličan litorast, tako ko dobar čobanski štap, okreše 
grančice, pa dođe kod kola. Sikiricu metne na jarmac, 
ogranak bristov uze, na jedan kraj stane livom no- 
gom, a drugi kraj uzme oberučki, pa će uvrtiti štap, 
da napravi gužvu na jarmac. E, al oćeš! Ogranak 
je bio odebeo, a i vlažan, ta u proliće je, pa kora 
bristova ostala u ruci čiča Bolti, al ogranak neuvrćen. 
Okrene onaj kraj gori, pokuša opet. Zalud. Već se 
uznojio, a ogranak još neuvrćen. Oni već ponasipali 
džakove, čiča Luka pođe kolima, dok ne smetu žito 
ispod ambara, što se bilo narasipalo. 

šta je, Bolto, je li sve u redu ?" 

Čiča Bolto digne glavu, pogleda čiča Luku, pa 
opet napne sve sile, da bi uvrtio ogranak. Ne može. 

,Valda gužvu oćeš da uvrtiš ?" 

,,Ta oću, al niki je vrlo žilav ovaj brist i sirov, 
pa se ne da. Isklizne mi se iz ruke." 

»Daj, da pokušam ja, moje su ruke suve !" reče 
čiča Luka. 

Čiča Bolto mu dao ogranak. Čiča Luka također 
stane livom nogom na jedan kraj, drugi zavrne, brist 
prsne i popusti. Čiča Luka jednom vrti, a drugom 
pridržaje. Za čas za dva evo ti gužve takve, da nema 
te štrange, koja bi vitkija al i čvršća bila. 

Čiča Bolto udari sikirom po staroj gužvi, pri- 
siče je, ona otpane, a novu pričvrste rudi i jarmacu. 

Hranu natovare, uzda posteru, kola uturaju 
pod naslon, ako bi bilo kiše, da ne pokisne hrana. 


Sunce već dobrim odskočilo. Vrime je tako posli 
ručka. Noćas je pala kiša, po travi sja rosa kao ra- 
suto biserje. Ukraj šume golo drveće, kanda je naro- 
dilo zlaćanim trišnjama, tako sjaju kapi kiše, koje 
su se sklizale po granju u sunčevim tracima. 

Kroz šumu nosi put, a putom polagano idu dvoja 
kola, dva tereta hrane. Kola klokoću, a na točkovi 
se diže buzalica, pa opet pada, kano da bi iz točkova 
tekla. Došli bliže. To je čiča Luka i čiča Bolto. 

Čiča Luka se okrene natrag pa veli: 

»E brate Bolto, evo Lapoša. Ako kroz Lapoš 
srićno prođemo, onda do Baje ne brigaj." 

Kako on to reče, put navije nadesno, a kad dođu 
na oklinak, vidu, da je put dobra tri lanca u svoj 
širini — voda. 

»»,Ao brajane, šta ćemo sad ?!" uzdane čiča Luka. 

»Ta šta ćemo! Prikrstit se, pa u ime Božje dekaj - 
naprid !" 

I zaista skinu šešir, prikrste se. 

»»Bože, pomozi !" reknu. 

S otim potegnu uzda, pa ,,đe"! 

Konji spuštu glavu, pa daj, gazi po vodi. Voda 
zašušti, talasi se razliju, pa sve tanji i tanji talasaju 
k obali puta. 

Vodu su kojekako preplivali, al iza vode dođe 
blato. Već i iz blata hamade, da su se iskopeljali, al 
pri kraju zapadnu, tako, da se ni glavčina vidilo nije. 

Pokuša čiča Luka, javi konje jedamput, javi 
drugi put. Konji trgnu, napnu se, zakrenu nadesno, 
nalivo — zaman ! 

vE nije fajde, brate Bolto, valja konjima pomoći." 

Al kako će ? | Naokolo sama buzalica do kolina... 
A oni u opancima. Čiča Luka skoči s kola u blato. 
Sagne se u blato, zahvati ramenom lotru, izdigne kola; 
konje javi, konji trgnu i izvuku kola na suvo. 

Čiča Bolto zbaci opakliju sa sebe, pa će i on svoja 
kola ispomoći. A čiča Luka mu kaže: 

»Nemoj silaziti, jer ćeš i ti ublataviti obuću. 
Ostaj na koli, ja sam već od blata te od blata, ja ću 
pomoći." 

Čiča Bolto natira na tu istu jamurinu, i njegova 
zapanu. Čiča Luka se odapre pa izdigne i njegova 
kola s njime zajedno. 

E, kola su na suvom. Al ne znaš, brate, koja su gadni- 
ja, blatavija. A najvećma naravno čiča Luka. Kaže : 

,Iđem ja pa ću se priobuti, a ti dotle sastruži 
malo to blato s točkova." 

Otišo je čiča Luka na obalu, sio, izuo se pa cidi 
obojke. A čiča Bolto čisti točkove. 

Kad jedared, začangrće iza leđa više praznih 
kola Tataščana. Pritiraju priko bare i kad dođu do 
čiča Bolte, strašno se rasrde : 

Hej, rac jedan! Što si stao na sridinu puta!" 

Pa kako koji natira pokraj kola, a on čiča Boltu 
kandžijom priko ušiju. Koji kandžijom, koji baš bi- 
čaljem. 

Čiča Bolti jedared već dosta, ko pretelju kajgane, 
pa zovne čiča Luku : 

,Ama ajde, brate Luka, ovi će mi poodvaljivati uši." 

,Oma, oma... samo dok zategnem kajiše..." 

Tataščani — jer oni su bili ti, što su čiča Boltu 
tako častili — pogledaju na obalu i vide čiča Luku. 

nOj, pa tebi je još do obuvanja, ti jedan ovaki, 
onaki... Sad ćemo mi tebi dati..." 

S otim poskaču s kola, pa njih desetak petnaest 
pritrču čiča Luki i stanu ga odadirati onako đalen- 
ski kandžijama i bičaljima. 

Njih do petnaestorica bome brzo dodijaše čiča 
Luki. Kako je sidio, maši se opanka, spopade ga za 
kajiše, đipi i tako ustajući mazne jednog opankom 
u glavu. Taj se izvrne, udari glavom onog drugog, 
i padnu obadvojica. A ostali vidiv, da su došle vile 
očima, dadu leđa pa odperjaše bez traga upravo ko- 
lima. Pođipaju na kola, pa đi! Tako odu, da se sve 
praši za njima. Jedna kola ostanu. Čiča Luka obuje 
opanak, dokle se ova dvojica malo oporave, da ih 
odvede — teturajuće — kolima, natovari ih, da im 
uzda u ruke, javi kenje i oni odčangrču za ostalima. 

A ova dvojica posidaju na kola, pa hajd u ime 
Božje put Baje. 

LIK OD ZUBNE BOLESTI 


»Tako mi kljuje, kao da mi orlušina kopa mo- 
zak." 
pošta ti je ?" 

»Zub me boli !" 

Pa od toga ima lika. Sigurnog." 

»Kaži mi, tako ti spasenja !" 

»E pa čuj. Ja sam ga iskušao. Meni je pomogao. 
Pa će možda i tebi. Evo: 

Bio sam gazda na majuru gospodara Đule An- 
tunića. Baš u risno doba udari mi bol u zub. Tako me 
bolio, da mi se kosa naježila na glavi. Probam ra- 
kije, probam obloge, probam bunike, metnem na zub, 
ali uzalud. Sve većma kljuje, cipa i bisni u glavi. 
Već sam smislio: idem u varoš do prvog zubara, 
pa nek mi izvadi ma i sve do jednog, samo da prestane 
bol. Ali kola i konji svi u žetvi : voze. Poslao bi na drugi 
majur, tamo su gospodarevi paradeši. Ali nemam 
koga poslati. Sve je u polju. U nevolji krenem sam na 
drugi majur. Ja tamo, a kola nema. Četvrt sata se 
prije odvezla u varoš gospoja Đulinica. Kud ću sad 
tužan ? Moj kolega, gazda na ovom majuru Pindro, 
onaj, znaš, Kubin, piše se Ilovac, on me žali, ali mi 
ne može pomoći. Ja ću opet put pod noge, da se vra- 
tim na svoj majur, pa ću dočekati, dok se prva kola 
ne vrate iz polja. Kaže mi Pindro: 

,Znaš, šta! Kad si već tu, da nisi zabadava 
drezgo ovamo, odvedi na svoj majur kera. Gospodar 
je naredio, budući da su na tvom majuru sve vaške 
pocrkale, a ovdi su ostala dva kera, da jednog pošaljem 
na tvoj majur. Evo prigode : došao si kao naručen, 

Meni nije bilo do kerova, jer mi glava sve bučila, 
ali, reko, dobro će biti, bar ću se zabaviti sa kerom 
pa ću zaboraviti na svoju nevolju. Odriši Pindro 
kera, jednog velikog gadžu, ha: ko tele! Da mi Pin- 
dro lanac u šaku, a ja hajd kući. Ja koracam, a gadžan 
kasulji pored mene, sad napred, sad u stranu, Svaku 
grudu onjuši, uz to dakti pravo kereći. Bilo je oko 

tri sata po podne. Vrućina, Bogo, kao u kotlu. Gadžo 
isplazio jezik, dakti ko za okladu, pabušina mu drćka 
i on skoči za svakim skakavcem, što prhne pred nama. 
Kad smo došli u po atara, gadžo stane, okrene se 
svome majuru i omiri okom daljinu. Onda opet po- 
kasa. Kad smo stigli na atar, gdi počima moja njiva, 
gadžo stao. Ja ga malo trgnem, ali on sidne i više ni 
makac. 

Šta ću sad ? Ovamo zub mi kljuje, sve mi siva 
pred očima, a gadžo ne će dalje. Dovde je njegovo. 
Da ga pustim, pa neka se vrati ? 

ta, da mi se jedan ker otme ? Toga nema. Za- 
motam lanac oko ruke, pa povuc moga gadžu. On 
baci naprid sve četiri noge, polegne rep i sav legne 
na strniku. Ja ću njemu, da ću ga batinom, a on đipi 
i potrči prema njegovu salašu. Mal me nije svalio. 
Podaprem noge, povučem gadžu, a on opet legne. 
ta ću sad ? Oblio me znoj, da se ucvarim. Na meni 
kaput, u čizmama sam, kako sam se obukao za va- 
roš. Šešir mi se otkliza na zatiljak, pljunem u šaku, 
spopanem lanac oberučki, pa daj tezmaj gadžu po 
strniki. On se smoto u klupče, a noge mu se usikle 
ko četiri srtala, sve paraju strniku. Pa što dalje od 
njegova majura, a on sve se većma opire. Kad ga 
lanac već počne daviti, on đipi, potrči meni, ali samo 
zato, da u drugom trenutku opet zapne papke k 
njegovu salašu. Bilo je, da me amade povuko za 
sobom. 

Ta ne dam od sramote, da me jedan pas nadvlada, 
već srdito trgnem gadžu, pa daj opet ori strniku. 
Ne branim ja, ma se ti zadavio na lancu, al ti ćeš 
na moj majur... Znoj curi s lica, ko da sam se zagnju- 
rio u Palić. Leđa mi mokra, probio znoj čak i svečani 
kaput, u čizmama sve blečka. Ne mogu ni da otarem 
lice, moram sa obadve ruke da vučem za lanac. Po- 
gledam naokolo, ne bih | koga spazio, da mi pomo- 
gne. Nigdi nikoga. Samo ja i gadžo. Al i on radi: 
na smrt i život. 

Od tri sata do šest sam se mučio sa strvinom, 
dok ga nisam dovuko na salaš. Tu sam ga svezao 

za veliki debeli dud. Kolac bi iščupao. Uđem u svoj 
stan, žena preda me. Pita me: 

pšta je tebi, baćo, što si se tako zaduvo? Ko 
da su te vijali !" 

Ja odmanem rukom, otarem lice, sidnem. Uto 
dođu kola. Poslao ih sa drugog salaša moj kolega 
Pindro. Onda mi padne na pamet: Ta mene boli zub! 

Pipam se po obrazima, pritiskam sve zube redom, 
ali bola ni u jednome. Sve istirao gadžo sa znojem. 


NA, QCE" 


I baća Petar čeka ,,Oce". Ne, da on _ čestita, 
ta njegov je otac već davno umro. A ni zato, da bi 
njega kogod počestitao: nema on ni ćeri ni sina, 
samo babu. 

Još na ,,Materice'' je došao, dobro naklan, kući 
i odmah spopao babu : 

»El, babo moja, danas su ,Materice', pusto im 
ime! Da su naši golubići živi, sad bi i ti čula čestitke, 
a na ,Oce', ako Bog da, živi da dočekamo, i meni bi 
oni čestitali..." 

Baba se osorno izbode : 

»Hvala Bogu, što njih već nema. Ovako sama 
ja moram da bižim od kuće kad ti pijan dođeš, pa 
staneš gazdovati, a onako bi i oni sa mnom morali 
da se kriju za tuđe zidove..." 

»,Babo, slatka moja babo, danas su ,Materice'. 
Nemoj, da se danas svađamo. Ja sam, istina Bog, 
i sad malo napit, al to je od dragosti. Ta danas su 
,Materice', " 

»,Juče nisu bile ,Materice' ni prikjuče, a ti sići 
onda pijan bio ko sikira. Uvik si pijan." 

»Babo, ti dakle prizireš mene. Dobro. Znaj, da 
me od danas do ,Otaca' ne ćeš viditi — triznog, Da 
vidimo, kome će prija dosaditi." 

»Ti, ako do ,Otaca' uvik uspijo “budeš, znaj, 
da će te na ,Oce' odneti vrag !" 

,,Babo, nemoj tako govoriti! Ta i ja sam krštena 
duša..." 

»I ja sam, al se bojim, da zbog tebe, križu moj, 
ni lice Božje ne ću ugledati." 

U taj mah pokuca na vrati i uđe u sobu komšija 
Grgo. 
: ,Hvaljen Isus! Čestite vam ,Materice 
»Uvik hvaljen. Živ i zdrav bio!" 
»Ta došo sam, čujem, da zdravo ukrupno diva- 
nite, pa da ne će rekoh — pogrditi svete ,Materice'." 

, Već su pogrđene,'' reče baća Petar. ,,Da si čuo, 
šta mi je baba kazala. Rekla je, da će mene, bolan, 
na ,Oce' odneti vrag. Hu — hu — hu... To sam 
dočekao." I stao ,,zlincati'" — i šmrcati. 

»Znate šta ?" reče Grgo. ,,Vi se morate danas 
pomiriti. Ali to će samo tako moći biti, ako se baća 
Petar odrekne pića." 

»E, pa ako mora da bude, ja ću se odreći..." 

»A, tvoja rič i vitar, to je jedno!" 

»šta ? Moja rič! Znaš, šta je: nek me vrag od- 
nese, ako do Božića okusim vina el rakije !" 

»Nemoj mi se kleti, kad ni tako ne ćeš održati..." 

», Oću, babo ! Nek me..." 

»Dosta je, dosta. Iđi, lezi!" 

Grgo, komšija, bio je čovik višt i okretan. Pun 
lakrdije. Svi su ga se bojali, jer je imao oštar jezik, 
a njega nisu mogli nikad uhvatiti, jer je njegova svaka 
bila ,,u devet umotana". Ali volili su ga, jer je sva- 
kome rado pomagao. 

. Bilo je baš licem na ,,Oce". Teta Roza skuhala 
užinu, pa čeka kući gosu. Pogleda jedared, pogleda 
drugi — pa i treći put. Nema ga, pa nema. Kada IH 
tri sata evo ti njega. Uvaljan, upljuvan: još i liće 
mu od blata. Već s tri koračaja zaudara od njega vino. 

»Ba — ba... J-a sam se o-pio!" 

,»Vidim, željo moja živa! A znaš, šta si kazo: 
nek te ,nepro' odnese, ako uspijo budeš." 

,Ka — kazo sam. Al kad je vino ta — tako 
slatko..." 

,Čekaj prisist će ti | Lezi tu pod ambetuš na kre- 
vet, pa ću te pokrit opaklijom." 

Digla ga. On lego pa zaspo ko zaklan. Suton 
ge već dobrim uhvatio. Baća Petar hrče, Bogo, sve 
zvoni ambetuš. , Vuče mrtvima vodu." 

Kad jedared — otvore se vrataca i uđe Grgo. 
Vodi za sobom magarca. O vratu lanac sa šaraga. 
Magare je bilo gladno, a Grgo metnuo čelo glave baća 
Petrove na krevet sina. 

Dovede magare krevetu, ovo nanjuši sino, pa 
turi glavu priko začelja drvenica, da ga dohvati. 
Lanac se lupi o drvenice i stade pusto zvečit i čan- 
grtati. 
Baća Petar se trže iza sna, hrkne, otvori oči, 
u sumraku opazi nešto rundavo : oči mu gore, uši 
velike, a zveči s lancima... Baća Petru stala para. 
Magare duhne oštro i turi glavu po sino. Baća Petar 
zadršće u svem tilu pa drekne: 

»Joj, babo, evo ga ! Sad će me odneti !* 

»Nek te nosi! Zašto piješ !" 

»Joj, babo, pomozi ! Nikad više !" 

Baba pritrče. 

,,Sad ću ga svetom vodom !" 

S otim uze otud sino, magarac ljutito duhne, 
da su mu zafrkale nozdrve, zakliješti očima, a zatim 
zveckajući s lancom ode za baba Rozom i za omotom 
sina. 

Malo zatim dođe Grgo : 

pšta je, baća Petre ? Čujem, mal' što niste na- 
stradali..." 

Al baća Petar ćuti. Izbekario oči i samo gleda 
ukočeno. Zanimio od straha. Uneli ga u sobu. Drhće 
kao prut. 
ma Čak treći dan mu se povratila rič. Prva mu_je 
ila : 
»Nikad, nikad više ne ću piti!" 

MATERICE 


Baba Luca sidi u sobici. Već se počo suton hva- 
čati. Malopre je otpravila salašare: snaju, Mijinu 
mlađu i njezinih troje dice. Bili su joj čestitati ,,Mate- 
Kic a 

»,Malo su zadugo ostali: bit će sasvim mrak, 
dok ne stignu na salaš. Ali neka! Joso, najstariji 
unuk, njemu je već 14 godina. On je kočijaš. Zna de- 
kati ko kaki stari salašar. Dat će Bog, ne će njim se 
ništa zla dogoditi... Bože sačuvaj! Ona mala Jagica 
od šest godina, uh da se njojzi štogod zlo dogodi! 
Volila bih ja sto puti umriti, nego da ona upane u 
kako zlo... Mala sirotica ! Kako me je uzela s obadve 
ruke za ruku i ljubila, ljubila mi ruku... Valda i 
misto njezina ranka. Ej ranko moj, Mijo moj, gdi 
tvoje kosti trunu ? Da ti je viditi tvojih šestero pilića. 
Ovoga najmlađega, što ga ni vidio nisi, ni on tebe, 
jer si ti poginuo, prije neg što je on na svit došao..." 

S otim ustane baba Luca, ode kod dolafa, izvuče 
fijoku, izvadi iz nje jedan omotić. Metne omot na astal, 
razdriši ga. U njemu svežanj pisama, karata. To je 
pisao njezin sin Mijo sa bojišta, iz Rusije. Ovo poslid- 
nje, ovo je pisao njegov starješina oficir. ,,...Vaš 
sin Mihovil danas junački pogibe. Već smo ga i poko- 
pali : pod selom R. U vojničkom groblju, pod numerom 
2358, u zajednički grob." 

»Srce_ moje!" šapne baba Luca, a iz očiju joj 
trgnu dvi krupne suze i strču se niz namrskane obraze ; 
za njima i druge dvi. Više nije, jer je baba Luca mara- 
micom obrisala oči. 

Uzme iz svežnjića jednu kartu. 

»Ovo je poslidnja karta Antunova. Mijo je po- 
ginuo, zna mu se i grob... Al Antun moj, najmlađi, 
najmiliji, srce moje izvađeno... njega je tako nestalo, 
pa ni groba nema. Ništa, samo ova poslidnja karta.' 

Ode kod pendžera pa čita: 

»Slatka Nane moja! Danas, na dan ,Materica', 
iz daleka celivam vam blage ruke vaše. Mi ovdi obilno 

dobivamo ora i jabuka i lišnjakova. Alaj su lišnjaci 
vrlo koštunjavi, pa nam zvižde oko ušiju. Orasi se 
raspadaju više glava naših, a jabuke gruvaju o ze- 
mlju i razbiju i razbace naše zemunice..." 

Suze opet trgle na oči, ali ih baba Luca nije bri- 
sala. 

Pogledala kroz pendžer. Priko puta otvore se 
vrataca i kroz njih izađe Kata, divojka kćer Ivana 
S...ća. Lipa cura: zdrava ko jabuka, blaga ko golu- 
bica, čista srca ko anđeiče. Obukla se, pa će u dru- 
štvo, da dile ,,Materice". Baba Luca je opazi, pa 
stade nabrajati. 

»Antune moj, željo moja! Da je srića, da si mi 
živ i da si mi kod kuće, nana bi ti želju ispunila : 
dala bi ti, da uzmeš, koga ti srce oće..." 

U taj trenutak zakuca netko na vrati. Baba * 
Luca se strese, al se odmah snađe i javi : 

» Unutra !" 

Otvore se vrata i uđe jedan čovik. Visok, upra- 
van, crna brada krasila mu blido, lipo lice. Obučen 
je u staro, drpavo, austrijsko vojničko odilo. Na 
glavi mu kapa talijanska. 

,»Hvaljen Isus, stara !" 

,»Uvik hvaljen bio, sinko." 

pJe li ovo kuća gazda Mate V...ća ?" 

»Ovo je kuća pokojnog Mate V...ća. Pa koga 
tražiš, sinko ?'" 

Mladi čovik baci kapu, raskrili ruke i pođe sta- 
rici : 

,Nane, slatka Nane moja! Ne poznate me fou 

,,Antune !"' vikne starica i zatetura se. Ali nije 
pala. Prihvate je dvije jake ruke Antunove i zagrle je. 

Stara je brzo došla sebi. Najpre se isplakala na 
grudima sinovim i izljubila ga : u lice, u usta, u prsa, 
onda sila. Antun kleko prid nju, uhvatio .je za ruk 
pa je ljubi u ruke i govori : C\ 

»Hvaljen Isus, čestite vam-,Materice'! Nemojte 
mI ovog sirotana, iako je malo Kasno“ do«+ 

Bugs e 
Ona se prigne njemu pa mu grli glavu i govori; 

»Živ mi i zdrav bio, moj mili, moj ožaljeni, moj 
izgubljeni, al nađeni!... Pa šta bi, da ti nama dade 
materica 7" 

»Dopustite mi, da uzmem Katu. Bog je ispunio 
vašu želju, a vi ispunite moju..." 

» Ispunjena je, rano. Bog vas blagoslovio !'" 

U ponediljak je Antun već išao na salaš rad sna- 
šice. A_u četvrtak je već išla rakija u komšiluk. Po- 
sli sv. Tri kralja biti će i svatovi. Daj, Bože, srićno ! 


MARIČIN BOŽIĆ 


Bilo je uoči Badnjeg dana. U vrlo maloj i vrlo 
siromašnoj sobici leži žena, tako 35 do 40 godina. 
Uz nju divojčica od 5 do 6 godina. 

»Marice," oslovi je žena i pogladi po raščupanoj 
kosi, ,,sutra doveče će doći mali Isus. I donet će do- 
broj dici mnogo koječega. Šta bi ti najvolila ?" 

»Ja bi volila, da vi ozdravite, nane." 

»To ne znam, oće li dati Isus. Kad, rano moja, 
ni kruva nemamo. Samo još eto malo: to ćeš ti sad 
pojisti za ručak, p' onda više nema." 

»A vi bi ozdravili, da ima kruva ?" 

»Bi, Marice, bi. Nana nije toliko bolesna, koliko 
je gladna," reče žena više sama sebi nego ditetu. 
Ali Marica je dobro čula te riči. 

* 


Na pijaci med zeljom stoji pored piljarica mala - 
Marica. Taka raščupana, gologlava, raspojasa. Digla 
pregačicu i u njoj nešto drži. A dršće u svemu tilu. 

»šta ti tu mašla radiš ?" zapita je starija, dobro 
opravljena žena. 

»Prodajem.? 

»Pa što prodaješ ? De, da vidim." 

Marica raskrili pregačicu i izvadi iz nje — bebu, 
lutku. 

Marica je digne i suznim očima i drhtavom usnom 
reče : 


16 


»Dajte mi za ovu bebu deset kruna, da kupim 
mojoj nani kruva. Ona kaže, da će ozdraviti, ako do- 
bije kruva. 

Žena se otkrene, obriše suze, onda pogladi malu 
po glavi pa kaže: 

»Ajde, dušice, sa mnom vašoj kući. Ja oću da vi- 
dim tvoju nanu." 

Odu. Vidi bedu, siromaštvo. Dice četvero. Dvoje 
služe, pa nešto privride. Marica i manja joj sestra 
troše, a mati, kad može, radi, kad ne može, leži pa 
boluje. I gladuje. 

Stara gošća je bila trećoretkinja. Javi stvar 
upraviteljstvu, i Maričina nana dobije nesamo kruva, 
već i kolača. I Marica dobije suknjicu, leveš, maramu 
na glavu, pa još i dobre tople čarape. 

* 


Badnje veče. Marica i manja joj sestra obisile 
se laktom o astal, pa gledaju sve dobro i lipo, što 
im je Isus poslao. I nana tamo stoji. Najila se, pa 
ozdravila, barem se digla. 

»,Isus je zapovidio, da oni, koji imaju mnogo, 
dadu onima, koji nemaju. Zato smo mi sad dobili 
sVe ovo od onih, koji imaju, pa slušaju, šta Isus dragi 
zapovida.' 

Marica otvorila velike oči na mater pa ćuti. 

Otvore se vrata. Uđe Vita, Maričina drugarica. 
Bosa i gologlava. 

»Odi, Vito, vidi, šta mi imamo. Ovo je nama 
mali Isus poslo po dobrim ljudima. Je li tebi Isus 
štogod poslo ?' 

»Meni nije, reče mala Vita. ,,Moj baćo je popio 
sve, što je zaradio, pa sad ne ćemo imati ni kolača, 
ništa. Došla sam kod vas, da se malo ogrijem.? 

»Vito!" vikne Marica. ,,Meni je Isus svašta 
poslo: i maramu i suknju i čorape. Ja imam stare 
čorape, te će meni dobre biti. Evo ove, što mi je Isus 
poslo, dat ću tebi. Ja imam, a ti nemaš." 

Mati čuje pa ćuti. Rastare šakom suzu iz očiju. 
. Vita primi i odmah navuče čarapice.na gole no- 
ice. 

U taj čas kucne netko na vrati. Uđe — Bašo, 
Maričin otac! 

,Hvaljen Isus, čestito vam badnje veče, Isusovo 
porođenje !" 

Nitko nije odgovorio. Žena mu poleti u zagrljaj, 
a Marica, Vita i Jelka, manja kćerka, stale pa se za- 
gledale. Kad je nana došla sebi, zovne dicu : 

,»,Marice, Jelko : evo vaš baćo. Evo došo je, hajte, 
ljubite ga u ruku." 

Dica bojazno priđu, on ih diže na dvije ruke 
svoje i pritisne ih k sebi i stade krupno, muški jecati. 
S tima jecajima su izašli svi jadi patničkog srca jednog 
jadnika, što se za pet godina u njemu naslagalo u 
ratnom zarobljeništvu. 

Marici je, dobroj, plemenitoj maloj dušici, Isus 
sve poslao na Božić... š 


MOJE ČOBANOVANJE 


Svršio sam drugi razred osnovne škole. Kod kuće 
me nisu mogli upotrebiti ni za što, a salaškom rodu 
nisu htili moji roditelju da sa mnom dosađivaju. A 
ja bi u polje kao u raj. Još mi se iza dvi godine duša 
svejednako kupala u sunčevu svitlu, opojena mirisom 
poljskog bosiljka, zelenoga kukuruza, pčelinjim zu- 
janjem i njihala se u visini na talasima ševina pivanja. 
Polje, polje... Šarenilo poljskog cvića, švračja nožica, 
različak, rižak, još i magareće trnje... Sve me je 
privlačilo, mamilo : hajde u polje... Sva srića, imao 
sam tetka čobana. On mi je bio kum na krizmanju. 
On se našali : 

»Haj, Stipane, o' š bit moj bojtar ?' 

Da li oću ? 0, to je vrhunac svih mojih želja. 
Biti bojtar! Imati kuku! I kabanicu! Jašiti na ma- 
garcu! Nositi mliko u dvi čobanje! Da li oću? 
To bi bio moj raj zemaljski. O, o!... Ali nisam smio 
ni pisnuti, nego sam samo pogledao na nanu. Valda 
mi je pročitala iz očiju, šta se u meni zbiva. Ona se sa 
nekoliko riči ,,udivani“ sa tetkom i ja posta — 
bojtar. 

Bio sam glođvasto derle visokog stasa, tako da 
su sa malo truda prekrojili za me jednu staru kaba- 

nicu. Galir sastrag ostao kao 1 prija, i rukavi, samo 
su ih odozdol potkusavili malo. Vrlo malo, tako da se 
amade vukla za mnom po zemlji. Ali su mi pod vratom 
prišili svezu od novoga kajiša. Dobio sam i štap, al 
— bez kuke. Dobar, oguljeni, suh drenovac, ali ni 
kuke ni karike... Taj sam manjak naknađavao time, 
da sam, kada je tetak ili njegov ortak Stipan Lemeš 
otišao na vašar ili kuda bilo, ja njihov štap sa kukom 
i karikom nosio za ovcama. 

»Tcnja" nam je bila u Tuku. Tu dva pulina i 
veliki čobanski ker, kolik dobro tele. Tetak ga pro- 
zvao Bošnjak. Mislim, da je imao nekog zlotvora, 
pa je njegovo ime dao keru. Iz tog se vidi, kako je 
tetak volio još i zlotvora svoga, jer je njegovo ime 
nadio najkorisnijem svome pomoćniku. Bošnjak je 
bio neobičan pas. Kada je netko došo, da se sa tet- 
kom ispravlja radi nekakve zobi, što je mamila 
ovce, ili zbog kakvih kukuruza, koji su ležali blizu 
strnike, gdi su ovce imale svoju pašu, pa počeo da 
ukrupno divani i slučajno digne ruke, on je odmah 
bio dolje: Bošnjak je sastrag skočio na njeg, ošinuo 
ga o zemlju i metnuo mu šape na ramena, a gubicom 
mu obzinuo gršu tako, da je čovik ležao ko mrtav. 
Kad je tetak zovnuo Bošnjaka, on je otkoračio sa 
čovika, ovaj se digao — i razgovor brzo svršio 
pa otkulecao. Tetka je zamolio, da ga otprati do 
uvratina. 

Kerova smo dakle imali i imali, ali magarca skoro 
nikakvog. Bila je jedna siva matora magarica, tako 
matora, da nije bila vridna da sažvače ni najmlađi 
zametak kukuruzni. Koracala je ona sirota vrlo brzo, 
kad smo išli s mlikom u varoš, još brže nego druga 
magarad, ali je slabo odvađala. 

Meni se nije nikako sviđala. Drugo magare, kad 
štogod usput šušne, kad spazi ususret kera ili bilo 
šta drugo, živo ili neživo, ono digne glavu, naćuli 
uši, zastriže, pa će da nešto po magareću i frkne. 
Ali matora sivka bolan, kako krenemo, i ona spusti 
glavu i oklepa uši: zadrma i ide jednako, kao da je 
drvena mašina. Još ni repom nije mahala, osim ako 


=> Bišri j uzi Kana To š e pi popisa ps —:& 


ju je kakav obad ubo, ili sam je javio sa stiskom 
opanaka. 

O, malo nisam zaboravio opanke. Moj mi ih čiča 
,Sputro" od starih sara sa čizama. To su bili opanci ! 
Naprid sto mrsaka, sitnih ko na švapskoj suknji. 
Šiljasti ko baba Lucin nos; ona se svaki dan zato 
svađala sa svojim didom, koji joj je govorio : ,,Opet 
si turila tvoj zaoštrljasti nos, kud ne triba." Kad sam 
s otim opancima stisnuo slabine sivkine, odmah je 
mahnula repom i stala. Jednom ričju sivka je bila 
slabo magare. Za mene, koji sam oprobao na Gatu 
svu šnajdersku magarad od Škoranove pa do Noj- 
čićeve. A ti su magarci odgojili na svojim leđima 
pet do šest šegrtskih generacija, izakako su ih kao 
,ovčje konje" poslali u penziju, da vuku krojačke 
kovčege. Stane ko jagnje. Ti se popneš. Druzi pušte 
glavu, baća Mate, varoški svinjar, kara nas izdaleka, 
a magarac đipi ko pomaman, skoči desno, skoči livo, 
skoči uvis, rep baci nakrste, potrče među svinje, dok 
napokon usred bare, gdi svinje planduju, strese, 
te magarac otrče malo dalje i sa podsmihom pobedioca 
gleda, kako se ti vučeš iz blata već naprid osićajući 
modrice od peruške, što ćeš od nane primiti za ubla- 
ćene košulje. To se naravno dogodilo dva ili tri puta. 
Onda sam se i ja izumio, kako se triba držati za grivu, 
pa nogama oko trbuha magarčeva, da me ne zbaci 
kao mače, kad padne s tavana. Toliko sam već napre- 
dovao, da jedan sivi magarčina, na kojem se još nije 
živ šegrt ugrijao, nije mogao da me zbaci, već je tr- 
čao sa mnom po svem Gatu, dok me napokon ne sa- 
struže sa sebe ožuljav se o jedan mladi kiseljak na no- 
vom onda vašarištu. 

Zato nisam bio sa sivkom nimalo zadovoljan. 
Nikakve opasnosti. Valda da sam i slučajno s nje pao, 
i ona bi legla, da sa nižeg padnem, da se ne bi ugru- 
vao. 

No moja muka nije bila zadugo. Moj tetak kupi 
na vašaru od nekih Dalmatinaca veliku .magarčinu. 
Crn, vran ko gavran. Uši male i glava mala, noge vi- 
soke i tanane... kao kakav arapski konj. Tetak mu 

nadine ime Maksin. Imao je jedan loš adet: nije 
trpio dite u blizini svojoj. Čim je čuo dičji glas, on je 
zastrignuo ušima i namištao se, da se vući. A zato su 
ga kupili, da brže doveze mliko u varoš, da se ono ne bi 
u vrućini pokvarilo. Ali je vrućina škodila i čobanima, 
nesamo mliku. Oni bi rado poslali mene, ali kako će, 
kad me Maksin ne trpi ni za grošić. Naposlitku iza 
dugoga moga moljakanja naume, da će me poslati 
s mlikom na Maksinu. Ko veseliji od mene ! Natovare 
mliko, jedan zatisne Maksinu oči, a drugi me baci 
na leđa magarcu, dadu mi u šake veliki štap sa ku- 
kom i sa karikom i utvrde me, da putom ne pisnem, 
jer ako Maksin čuje moj dičji glas, bit će me na sve 
strane. Ja klimnem glavom i pođemo. Da posvidočim 
Maksinu, da sam ,,čovik"', okrenem deblji kraj štapa 
i okinem Maksina po glavi. On zatrese glavom, digne 
je i pokasa. U mene srce sve igra, sve se cipa od dra- 
gosti. Mislim, da sam mustulundžija. Sretnem ljude, 
sretnem žene, sretnem čak svoga učitelja, pokojnog 
Peru Rajčića. Treba ih pozdraviti. Ja šešir podignem, 
ali riči ne puštam. Ni da pisnem. Tako stigosmo kod 
Čičine kuće. Tu me skinu žene, izliju mliko, a iz druge 
čobanje razliju popola, pa me ko i prvi put posidnu 
na Maksina, dok njemu zakrile oči, da ne vidi, ko mu 
sida na leđa. Isto se to dogodi i kod moje tetke Jelke. 
I tu me natovare povrh praznih čobanja, ja raskrilim 
široke gaće moje (imao sam gaće u četiri pole, jedva 
su stale mrske oko mog vitkog stasa), pa ,,Bože, po- 
mozi"! Ali samo u sebi. Maksina opet oparmačim 
štapom po glavi, pa evo nas za čas ispod senćanske 
gvozdene ćuprije. Maksin ide, sve se praši. Pored puta 
dubok jendek. Pun dikice. Na tu miru nanese anđeo 
mog najboljeg druga, Šimu Mikinog. Kad me je vidio, 
kako se šepurim na Maksinu, on poviče sav razdragan : 
»Ao, Stipane, otkud tebi tako lip magarac ? 
Ajde, pusti i mene, da i ja malo jašim !" 
To je bilo mnogo. On da jaši! On, ni bojtar ni 
čoban. Bio je guščar pred njihovom lazom. Ja se 
prevarih i dreknem mu: 
»,Mani se ti jašenja !" 


Kad je Maksin čuo moj dičji glas, on zastriže 
ušima, pogleda bisno natrag. Onda: po tri koplja 
u visinu skoči, a naprid skoči po četiri... Ja se držim, 
al on pravom magarećom lukavosti skoči desno tako 
bisno, da se ja srušim s njega upravo u jendek, strm 
i dubok do dva hvata, i stadoh se kotrljati po dikici 
u gaćama i u košulji baš do dna jendeka. Maksin 
ode ko iz puške, a ja se iskopelja iz jendeka i stadoh 
tribiti dikičine boce iz ruku, iz nogu, sa leđa, odasvuda. 
Jedva sam se oćibao od silnih boca. Šime pobigao 
još s početka tragedije, a Maksin otkasao pa do tanje 
nije ni stao. Samo jedared se okrenuo, kao da bi rekao : 

»Aj, oćeš tući Maksina po glavi!" 

Ja uzeo sa zemlje štap sa kukom. Prije sam ga 
uvik nosio na ramenu i preko njega obisio kabanicu 
ko pravi čoban. A sada sam ga stao drljati za sobom. 
Malo pa postanem i češem i stiskam rane, što ih di- 
kica zadala. Tri dana sam se škrabao, dok nije nestalo 
bola i svrabeži. 

Uto je došla i škola, dokonča moje čobanovanje 
i ja se sa Maksinom navike rastadoh. Onda sam prvi 
put iskusio na svojim leđima, da nisu svi magarci 
— magarci. 


PRVA KRAĐA 


Mati mi dozvolila, da idem sa Đurom, komšin- 
skim sinom. Njemu je bilo 16 godina, a meni 6. On 
je čuvao svinje, nekih dvadesetak komada. Naših 
je među njima bilo troje. Ginuo sam za poljem. Ujutro 
istiramo svinje čak pod kiš-salašku šumu. Na str- 
niku. Strnika obrasla travom. Trava miriše, Bože, 
kao život, kao sreća. Rosa trepti po njoj i smije se 
kao milijun malih sunaca i preliva se u sunčanom 
svitlu u sto boja, a one pivaju i igraju po-«svem polju 

i nadmeću se sa ševom, koja u visini klikće suncu i 

Ri: 
sie ife 


toploti i cviću i svojemu gnjizdu, koje se krije pod 
visokom mrginjskom travom. Tada sam prvi put 
ositio Boga, Stvoritelja. Kada sam došao sebi opojen 
od sunčeva svitla, od milijun treptavih boja, od še- 
vina pjeva, od omamnog mirisa cvića, trave i zemlje, 
pogledam i dalje i vidim kiš-salašku šumu, koja je 
odvojena od naše strnike dubokim jendekom. Vidim 
spahinsku njivu, koju oru sa deset plugova, a svaki 
sa dva rala. U jarmu po osam volova, rogovi im od 
hvata, a navrh rogova kugljice, da ne bi koga osaka- 
tili sa velikim rogovima. Volovi polako koracaju 
drljajući noge za sobom. Plug se urije u zemlju, žile 
od biljki pucaju, zemlja šušti i osiplje se kao suva ta- 
rana. Za plugom nastaju dva nova kajiša i jedna 
duboka brazda. Dno brazde sja se kao smola. Iz te 
će zemlje niknuti pšenica, a od nje će biti slatki kru- 
šac svagdanji. 

Oči moje u svu šir otvorene gledaju ta čudesa 
i kroz njih siplje radost života, da i nesvisno slavi 
Gospodara života, Svemogućega. 

Iz moga promatranja trgne me glas Đurin: 

,stipane! Ručati !'"? 

Ja se okrenem i vidim svinje, kako su se porazmi- 
štali odmah do puta, gdi je trava najmasnija i naj- 
slasnija, vidim Đuru, gdi prostire na drumsku obalu 
svoju kabanicu, iz rukava vadi svežnjić, jedan, pa 
još jedan, odvezuje i sida uz kabanicu. I ja se požu- 
rim i sidnem s druge strane, skinem šešir i prekrstim 
se. Zagrizem u komad kruha, a iz usta mi sve štrca 
glad kao mliko iz nabrizgala kravljega vimena. Ja 
jidem kruha, a Đuro kruha i crnoga luka. U kruhu 
kao da sam ositio slast šećera. Međutim motrim na 
sve strane. Rose nestaje i trepeta, opkoljava nas vru- 
ćina, neka vlažna zapara, prida mnom jatance mravi, 
trude se, da odnesu mrvice, koje su otpale od našeg 
kruva. Malo dalje žuri zelena bubica vrteći desno, 
livo, kadagod dođe do veće ili dublje zapreke. A 
po poljskom cviću trepere leptirići: modri, žuti, ša- 
reni, mali i veliki. 

Đuro me ozbiljno opomene : 

E. A 


»Koji prije pojide, taj će od onoga otimati!" 

Ja se požurih i uspe mi da posljednji zalogaj 
zagrizem zajedno sa Đurom. Malo poslije pokaže mi 
Đuro u jendeku duž druma kupinjaču i upozori me, 
da je to za jilo. Ja okusim modrikaste crne jagode 
i svide mi se. Kad sam već jio do volje, opazim, da su 
mi prsti, a po svoj prilici i usne rumene od kupinova 
soka. Padne mi na pamet, da bi mogao s njome ofar- 
bati bičalje. Imao sam nov kožni pleteni bič sa ,,ša- 
langovima“ i bičalje strugarski izrađeno, još se bili. 
Ofarbam ga kupinjačinim sokom i dobijem bičalje 
višnjove boje na bič — bez švigara. A ja bih da 
,pucam"... U Đure je bilo pri bičalju među šalan- 
govima i dva-tri švigara, al to nisam smio da diram, 
a nisam ni mogao, jer je on svoj bič uvik vukao za 
sobom. 

»Alaj, Đuro, daj meni jedan švigar!" 

»Kako ne bi! Idi pa iščupaj !'" 

»A gdi ću iščupati 7" 

»Eno iz volovskog repa !" 

»E, kad će me vo probosti !" 

»A, ne će ni znati. Nego neka te orači ne vide, 
jer će te oni za to navoštiti." 

Dobro. Sad znam. Kad su i orači sili da doručkuju, 
volovi poligali pa stali da priživlju, ja se došuljam 
kod jednog zdravo repatog i stanem da vrebam. Kad 
vo odmahne repom od muhe, ja se primaknem, da 
iščupam švigar, ali prije nego ću namotati strunu 
na prst, on opet mahne repom. Tako sam triput 
probo, uzalud. Vo misli, kad ja samo motuljam, da 
je muva, pa se brani. Jedared sam dobio repom i priko 
— nosa. Četvrti put, već višt motanju, savijem 
strunu oko prsta i trgnem. Zatvorio sam međutim 
oči, ako vo đipi pa me zgazi, da bar ne vidim svoju 
smrt. Ali vo nije đipao, ni maknuo nije, samo je nialo 
oštrije mahnuo repom. Valda je mislio, da je kakav 
krupan obad zabo žalac u njegov rep. Tako se ja do- 
mogoh struka švigara i opletem ga, pa ga metnem 
na čapov. Đura mi razrezao čapov na vrhu,.da mogu 
pričvrstiti švigar. 

Odma sam probo, oće li da puca. Omahnem 
bičem oko glave, ošinem, puknem. Iz šume se čuje 
krasan odjek. Goveđa struna još jače puca nego 
konjska. 

Međutim dođe čopor naših svinja bliže kukuru- 
zima, zamirišu im kukuruzi i matora Kara umakne. 
Moj bi bio posao, da ih odvratim, ali budući da su tu 
bili i volari, Đura sam potrči, da svinje što prije od- 
bije iz kukuruza. Tako je višto protrčo kroz kuku- 
ruze, da je, kad je došao ,,na tanju", stao kod kaba- 
nice, a ispod košulje spuste se tri zelena klipa kuku- 
ruza. On to višto spremi u rukav svoje kabanice i 
pozviždi, kao da se nije ništa dogodilo. Ja sam sve 
motrio i vidio. 

Uveče sam ispripovidio materi, šta sam vidio 
od Đure. A ona mi je svitovala, da ne probam ništa 
uzeti, što je tuđe. 

»A je li i kupinjača bila tuđa ?" pitam ja. 

»Ne, kupinjača je pored puta, ona je svačija, 
pa i tvoja." 


Di 


Sutradan nisam mogao sa Đurom ,,za svinjama". 
Tribalo je čuvati novu taranu od vrabaca i od koko- 
šiju. Na podne, dok je mati sa _ manjom dicom uži- 
nala, ja pod izlikom, da nisam gladan — bilo je s para- 
dičkom, a mene sa čorbom od paradičke da odvijate 
na kraj svita, — odem pod ogradu, što nas je dilila 
od komšinske bašče. Na ogradu se popela dugačka 
vriža od tikve. Veliko njeno okruglo, vidnozeleno 
lišće sada se nemoćno ,,oprostilo'', kao da vene. To 
lipše su se isticale krupne, već biljucaste tikve. Kao 
da ih tkogod ponavišao na uvelu vrižu. Sunce je 
peklo, da se spržiš na njemu. Ja pogledam unaokolo. 
Nigdi ni Žive duše. Znao sam: i komšini sada side 
za zdilom... Da je meni jedna od tih lipih, formastih - 
tikava... Samo jedna. Ta ima ih pedeset... Komšija 
oi će ni poznati, da je manje. A i ne triba mu tolika 
tikva... ; 

A ja bi je lipo očistio, namazao slaninom, da po- 
crveni kao kožni bič. Izvadio bi iz nje sime, na godinu 
posadio, pa bi i ja imao tikava puna lotra. Onda bi 
komšiji vratio njegovu jednu. On bi se još radovao : 
mislio bi, da je poklon... 

...E, ali to nije tvoje! Da ih komšija sve polupa 
i baci na đubre: njegove su. A tvoje nisu. Ne smiš 
da uzabereš ni jednu... 

A kako je Đuro uzabrao 3 klipa kukuruza ?... 
Kako mi je kazao, da iščupam švigar iz volovskog 
repa ?... On kukuruz kući, ispurio, pojio, pa ni- 
šta... 

A tikve sve se smiju izmed sveloga lišća... Po- 
pnem se na ogradu, spopanem jednu i povuc. Sva 
se vriža povukla, a tikva ne će od vriže. Uzmem drugu. 
Ni ta se ne kida od vriže. Tada se prignem i svojim 
skoro izraslim novim zubma pregrizem držak i — 
tikva je moja. Skočim sa ograde i bižim, kao da me 
kurjak goni. Nisam smio da odnesem tikvu kući. 
Vidit će mati. Sakrio sam je u ,,šenflik". Kad se mati 
zaposlila, uzeo sam tikvu i uznio na tavan. Neka 
dozrije. 

Prošlo je tu lipo vrime. Uoči neke svetkovine 
— Male Gospe, šta li — kaže mi mati : 

»,Idi na tavan, skini mi svileno sito. 

Ja na tavan. Vrata tavanska iznutra za kućni 
vrati. 

Pod listvama šavolj pun vode. Prvi mi je posao 
bio, da vidim, je li zrila tikva, što je ćućila za odža- 
kom. Zatresem tikvom, špice zvrče. 

»Dobro je. Zrila je." 

Tikvu u jednu, sito u drugu ruku, pa ću na listve. 
Kad metnuh nogu na prvu pričagu, izgubim ravno- 
težu i skrndavim se sa listava. Padnem na šavolj 
i o rub šavolja udarim nos, baš sedlo, hrskavicu. 
Tako sam se udario, da mi se mrždavac smrskado i 
pao u jednu liniju sa dvije jagodice. Na lupu ispade 

mati u kujnu i vidi: sito se otkoturuškalo pod odžak, 
otikva leži u sto komada, a mene oblila krv. Mati je 
odmah bila načistu, šta se dogodilo. Prije svega me 

je strašno izmlatila prutom, koji je uvik bio u ćoši 
za vrati: svet i netaknut kao kraljevsko žezlo. Onda 
me je oprala i vidila, da sam nakažen. Rekla mi je : | 

Neka te taj slupljeni nos uvik sića na Božju 
svetu zapovid: ne ukradi!“ | 

Moj je nos i danas slupljen i nakazan, a Božja | 
zapovid se i danas osvećuje na onima, koji je krše... | 


NOV ŠEŠIR 


Već se hvata suton. Kokoške su poligale, guske 
se dogovaraju i za giskom se, što ih vodi, njih četiri | 
jedna za drugom gegaju u guščinjak. Mati u vinogradu 
sije salatu, jer smo ovog prolića doselili na subašluk | 
Ferčike Jagića, da nam otac bude i pudar te obradi | 
četiri motike vinograda. Vrata se vinograda otvore, | 
nana dolazi, zatvori za sobom vrata, strese sa pregače | 
pisak, a mi se, brat Blaško i ja, uhvatimo s dvi strane 
za dvi ruke njezine i ovaljamo lice o njezinu haljinu. 
A ona nas pogladi i jednog i drugog po glavi. 

»Nane, ja sam gladan." 

,Odmah ćeš dobiti večeru. Sad će čiča doći, 
samo što nije tu." 

U taj mah sa vrh slame zalaje Fickov, naš mali 
kerić, ositno pseto i pametno. Lane kratko i snažno. 
Njegovo lajanje odaje radost. 

»Eto, iđe čiča!" reče mati. 

I doista iz daljine od tri duži pas je ositio svoga 
gosu i javio njegov dolazak. E 

Čiča, kadgod je došao ,,iz varoši", uvik nam je 
nešto dono. I sad, kada smo istrčali prid njega, on 
izvadi iz torbe nešto oveliko zamotano u nov šuškavi 
papir. 

Razmotamo i iz papira se nasmije na nas — 
šešir! Dva nova šešira ! 

»To vam je poslala majka," reče otac. ,,Z 
Uskrs." 

Mi smo odmah podilili šešire : meni veći, a njemu 
manji. Najprije na glavu. Ko da smo se u njima ro- 
dili. Onda, kad smo stigli unutra, pri svići stali smo 
da ih sa svih strana promatramo. 

U mojega bila postava, a u Blaškovoga ružiča- 
sta, ,,rozlinkava". Crni okrugli šeširi, onda moderni, 
a sad već zaboravljeni. 


MI SMO ODMAH PODILILI ŠEŠIRE: MENI VEĆI, A NJEMU MANJI. 


Te noći nisam mogao dugo da usnim. Šešir mi 
prid očima, pa kudgod bacim misli svoje, odsvakuda 
izdiže se crni, novi šešir sa bilom postavom... 

Ne će me na Uskrs vijati magarac... 

E. A i Blaško ima. Njegov kanda je još lipši,.sa roz- 
- linkavom postavom... 

Sanjao sam, da u novom šeširu iđem na Uskrs 
u polivanje. I svi me gledaju i svi mi se blago smiše. 
I cure. Dolaze prida me, gotovo da klecaju prida 
mnom, da ih polijem. 

Mati je ostavila šešire do Uskrsa u kovčeg. 

Blašku je sašila dugačku košulju sa zaponjcima 
na rukavima. I dala na njeg još ,,nepoparenu'". Valda 
nije druge imala, da da na njega. 

Mati je krečila oko kuće za svece i kad je svršila, 
nalije u drvenu kačicu, u kojoj je bila zagasila kreč, 
vode, pa metne kačicu nasred avlijice, da se kiseli, 
pa će je onda oprati. Ona otišla u dućan, čak u ,,Ko- 
basšor', da kupi sitniš za uskrsne blagdane. Malo 
šećera, malo morskoga grožđa. Varzila nije kupovala : 
mi smo varzilali uskrsna jaja korenom od štavolja i 
zelenim žitom. 

Kad je mati otišla, Blaško ode u dugačkoj novoj 
košulji kod kačice, stade se brčkati, poštrapa košulju 
i ona u prahu postade prljava. 

Meni, kad to opazih, sune u glavu paklena misao : 
nagovorit ću Blaška, nek opere novu ,,nepoparenu'" 
košulju... Znao sam, da se tako rublje ne da više 
oprati. Zapari se i ostane dugo ,,zadavljeno''. Bio sam 
sedam godina, a Blaško tri. 

Blašku nije tribalo dvaput kazati. lonako je bio 
čistomelja : uvik je, kad je mati prala, bio kod korita. 
I sad skide on novošivenu košulju, smulja je u krečnu 
vodu i stade je prati. 

Ja dotle utrčem, uzmem svoj novi šešir i metnem 
ga na glavu. Ja sav odiven, a Blaško sav go. Kad je on 
vidio mene u šeširu, ostavi pranje, utrče i on, izvadi 
svoj šešir, pa ga natakne na glavu. I opet na kačicu. 

ešir mu, kako se sagnuo na pranje, spade s glave u 
krečavu kačicu i sav se ofarba od kreča. I namoči se 
pošteno. Lipa rozlinkava postava se odlipi i ispade 
iz šešira. On se lati, da sapere bili kreč sa crnog še- 
šira. A ja gledam. ,,E sad si moj. Sad ja imam nov 
šešir, a ti — dronjak," mislim ja u sebi. 

Uto Blaško opere šešir, metne ga na sunce, izvadi 
postavu, i nju će na sunce. Ja ga nagovorim : 

,»,Metni postavu na glavu, pa ćeš biti vrlo lip..." 
Metne. Košulju isto izvadi iz krečave vode, is- 
cidi, prostre je — na zemlju, da se promane. 
| Dok smo se ovako, meni ugodno, zabavljali, 
o ovrati se nana iz dućana. Ja zlorado pomislim : Ala 
će sad Blaško biti bijen. Šta je naradio... Nagovorim 
ga, da još mokru košulju navuče na se, postavu metne 
na glavu, pa nek iziđe prid mater. On, dite, i učini. 
»Vid' te, nane, ja opro košulju. I šešir." 
| Kad je ona, jadnica, vidila, šta je mali naradio, 
obuze je ljuta žalost. U ruci je nosila grdu bagrenovu 
granu sa bocama, što je odlomila bila za obranu od 
vašaka. S tom bodljivom granom ošine mog Blaška 
priko košulje jedared i dvared, dok nije došao sebi i 
shvatio pogibelj. Tada on dade leđa i biž! A ona za 
njim. Kadgod ga dohvati, a prut uvik ostane kraći. 
A boce se nazatucaju u košulju i kroz košulju. 
Ja, kad sam vidio pogibiju, htidoh učiniti kon- 
centraciju u vinograd. Ali snažan glas iz materinih 
usta me uputi u sobu, kamo je i Blaško regrupisao. 
Tu on siromah sio do duvara, a mene snađe oluja 
nasred sobe. Deblji ostatak dugačkog pruta okusila 
su moja leđa i podleđe, tako da sam se okrećao i igrao 
od nevolje. A Blaško — svaki treći i četvrti udarac 
je na njega pao — on je žuljao nogama po zemljanom 
podu od muke. 
£ Tako smo : on svirao, a ja igrao, a mati gudila, 
dok je trajalo u ruci gudala, velikoga bagremova 
pruta. 
| Tada je iskazala osudu : 
,,Šešir tvoj bit će Blaškov, a tebi eno njegov!" 
Malo posli smo tribili boce, gdi smo dohvatili 
rukama, svaki iz sebe, a što nismo dohvatili, to smo 
.Vadili jedan drugome. I motrili debele masnice. Nije 
zalud bila mati u ,,Kobas-šoru". 
' Tako ja nisam imao na Uskrs nov šešir, a Blaško 
je imao. Njegov se pokišeljeni šešir rastegao ,;ko bu- 
rag", pa je baš ,,pasirao" na moju grišnu glavu. 


"mor 


hahon 


MOJ PRVI PRUSLUK 


Ušao sam u šestu godinu. Toga lita sam dobio 
prve gaće i prvi prusluk. Dotle su bila odila : suknjica, 
ponda bekeš, p'onda  ,jflundre",  rastriž sastrag. 

O Maloj me je Gospojini otac ponio u ,,Bili" 
Aljmaš. Gaće i prusluk na meni. Gaće široke, Bogo, 
da ih nisam mogao da stegnem ; ne mogu da stanu 
na ugaćnjak. A prusluk od sivog štroce, sa crvenim 
pucama od cakla. Dok sam još čekao prusluk, uvik 
su me zamamljivali, kada su me slali u dućan ili rađ 
vode : 

Idi, dobit ćeš prusluk ,od nevidiša na nemariš 
grane'." 

Uvik sam tr'o glavu: kaki može biti taj ,,nevi- 
diš“ ? Vidio sam u strica, momka svilen prusluk 
na grane. Al to nije ,,od nevidiša". Pitao sam i druge 
sa pruslukom : 

»Je li, od čega je ovaj tvoj prusluk ?" 

»Jedan je bio od tifle, jedan od sukna, drugi od 
čohe, drugi od cvilika, drugi od svile, od kumaše. 
Ali nijedan od ,,nevidiša“. 

Taj ,,nevidiš', to mora da bude nešto još druga- 
čije nego i sama svila i kumaša. 

A kad sam ga dobio i obukao, onda sam vidio, 
šta je taj ,,nevidiš'. Krasno! Šta je stričev svileni 
prusluk napram moga, moga od ,,nevidiša". 

Ponda te ,,na nemariš grane". Malo me je dirala 
ta rič ,,ne mariš'. Kake će te grane biti, a da ih ja ne 
marim ?... Al sam se utaložio sa tom misli: bile 
kake bile, ja ću mariti za njih. 

A kada sam vidio grane na ,,nevidišu'', a meni 
novo sunce ogranulo. Grane ko i na drugom štroci 
poiskakale iz mezeva, pa sve roje, sve viču, sve pi- 

š vaju... 

Promotrio sam svaki prusluk, koji mi je ususret 
išao : momački i dičiji i didinski, al nijedan ni bojtar 
mojemu! Take grane, takav sjaj, tako šuškanje... 
A jok, toga više nema. P'onda puca. Od crvenog. 
cakla. A žuto uvo na svakome. Pa kad sunce padne 
na moj prusluk, crveno caklo sve sikće, a kroz njega 
se smije žuto uvo od puceta... 

Kad smo u Dalju sišli sa voza i pogledali u do, 
gdi je crkva i ,,proštenje“, ja sam vidio sijaset naroda, 

okola, konja, velike hrpe lubenica i dinja. Meni se 
učinilo, kada smo se ukazali nad bilo-aljmaškom 
dolinom, da se sav narod okrenio glavom ovamo, 
da vidi moj prusluk. Još i konji podizali glave iz ša- 
raga i puna usta sina klimali glavom prema meni, 
ko da bi rekli : 

| »A jesi krasan, Stipane! Takav prusluk ko ti 
oniko nema. Još ni ova Šokčad ovdi. A njima baš 
 šiju šarene prusluke." 

Pa i hrpe dinja i lubenica: kao da se izdižu lu- 
benica nad lubenicu i dinja nad dinju : 

»De, da i mi vidimo Stipana u prusluku !'? 

A ja sam išao pored oca i mislio : 
| »No, moj čiča mora da je ponosit, kad njegov 
sin ima tako krasan prusluk !" 

I držao sam oca čvrsto za ruku. Ko bi znao; 
može se kakav rđavi deran il ti čovik »Zblanuti'"?, pa 
od mene oteti prusluk. Al ovako, kad je moj= čiča 
pored mene, ne bojim se ni — Maksina: 4 
: ' 


do 

Jedna snaša, što je išla za nama, vidila, kako ja 
sitno koracam, stigne nas, pa će da me pohvali : 

,Ao Stipane ! Alaj ti imaš lip šešir!" 

Ja je pogledam prezirno i ne kažem joj ništa. 
Samo sam je u sebi prosudio : ,Ta nema oči ! Ne vidi, 
kaki ja prusluk imam..." 

U tom smo se već spustili blizu crkve. Crkva se 
bili, a toranj ko da je sad usto, pa da se smije i dobro- 
hotno me motri : 

,Ao Stipane, golube gaćasti! Alaj ti imaš lip 
prusluk !" 

I ja sam bio zahvalan i crkvi i tornju, što se tako 
jasno i dobrohotno meni smijuckaju. 

Ušli smo u crkvu. Počela sveta služba. Ja se pri- 
ljubio ocu i slušam i gledam. Na oltar izišlo mnogo 
svećenika, svi obučeni u lipo zlaćano odilo na grane, 
sa portom, sa zlatnim gajtanima išarano. Gori na koru 
zasviraju vorgule, narod piva, sva crkva ori od pi- 
sme. Onda pristanu vorgule, narod ućuti i na oltaru 
zapiva svećenik. Vorgule opet zaore, narod se zanese 
za vorgulama i piva, Bože, sve roji. A moje srce ra- 
ste, diže se čak do crkvenih svodova : Bože, alaj to 
lipo. I pomislim : To je sve za to, što ja imam nov 
prusluk, lip, kao ni u koga ',,od nevidiša na ne mariš 
grane". Iz pisme naroda, iz svirke vorgula, iz hvalo- 
spiva svećenikova sve ko da čujem : 

»Stipan ima lip, lip prusluk. Bože, hvala Ti!" 

A kad smo izišli iz crkve, to da ste vidili ! Šokice 
postajale prid crkvu, i kad sam ja išao držeći očevu 
ruku, u prusluku, one me opazile i stale među sobom 
da govore : 

»A ju, a ju! Otkuda ovo lipo dite de 

Jedna me ulovi za desnu ruku i otrgne od oca, 
pa me stala cmakati : i u jedan obraz i u drugi i u oba. 
oka i u vrat i gdi me dohvatila. Ja se brišem rukavom, 
al sve pazim, da mi seka ne ugužva prusluk. Kad sam 
se jedva negda izmotao iz njenih ruku, htio sam ocu, 
ali me ona ne pušta, već me pita : 

A jo, kaži mi, kako ti je ime ?" 

»Stipan !' rekoh ja ponosno. 

»A ko ti je kupio taj lipi prusluk ?' 

Kad mi je to rekla, mal nisam onda opet ja po- 
čeo sa poljupcima. Pogledam je, ko da ću je zagrliti, 
i reknem : 

»Moj čiča i moja nana !" 

Tada me već spopala druga Šokica. Al toj se već 
nisam dao ljubiti. Počeo sam da se derem, kako živ 
 možem : 

»Joj, čiča, ne dajte me!" 

Ona me pusti i ja potrčem ocu. A da me ublaži, 
uzme veliku lubenicu, što je ležala pored nje, rasiče 
je po pole, odjakari od nje veliku komadinu i vikne me : 

»Oj Stipane! Odi, odi! Evo na ljubenice !" 

Volio sam lubenicu ko sunce jarko. Ali mi padne 
na pamet moj novi prusluk i odgovorim : 

»Ne ću, uprljat ću prusluk !" 

»Uh, uh, bona! Dođi samo, tetica će ti zastrti 
prusluk, vidi, sa ovom maramom." 

I razmota veliku bilu maramu. Ja se približim, 
ona mi pripaše maramu, koja je dohvaćala od vrata 

opa do prstiju na nogama. Tada sam primio i skalu 

lubenice i zagrizao u nju, da je iz nje na sve strane 

o oštrcala slada. Ali sam se, kadgod sam zagrizo, uvik 
i pogno naprid, da ne bi slada lubeničina probila 

kroz maramu i ukvasila moj lipi prusluk. 

; Uto se već sa deset strana diže po komadima 

lubenice i sa deset strana viču Šokice : 

k »Oj Stipane! Odi, odi: evo ljubenice !" 

Ja sam u prvi mah vidio, da svima ne mogu 

udovoljiti, a i prvi komad je tako velik bio, da sam 
ga jedva pojio. Zato se nisam htio da osvrnem na nove 

j pozive. Ali se Šokice ne dadu sramotiti! One donele 


ou ruke. 


u » Uzmi ovu, ova je jako slatka." KA: 
»Ova je još slađa 1" 2 
»Gle, moja je najslađa." (NN 


Ali ja se otkrećem, i naposlitku morala je da me 
oslobodi iz vatre i juriša moja KE što mije 
ripasala maramu. . v% 

|, k (S 

lubenice meni ,,na noge" i hoće silom da mi ih strpaju < 


Moj čiča je jedno vrime sa smiškom gledao moju 
borbu, a kada sam pojio prvi komad, on pristupi 
pa reče : 

,, Ićemo."" 

Gazdarica moja odveže maramu, ali prije dobro 
mi ubriše njome obadva obraza, onda me izljubi i 
prida ocu. Jedva smo se protukli kroz dobre Šokice, 
koje su sve htile da me vide. A ja sve rastem : ,,Moj 
prusluk! Ta val da ga nema ni u careva sina..." 

Kada smo prolazili pored jedne mijane, otvore | 
se vrata i jedan pijan čovik — bljuzne vino i rakiju 
baš po meni. Sav moj prusluk oblije i zaprlja. A on 
pade koliki je dugačak prid vratima. 

U prvi mah mislio sam, da će mi srce pripu- 
knuti. 

»Jao, moj lipi prusluk !" 

A onda, kada sam vidio pijanoga čovika, gdi 
leži ko vrića prid mijanom, nisam htio da plačem, 
već sam mislio : ,,Nikad, nikad taki biti ne Ćuk tas 


KRUŠKE I PAPRIKE 


Bili smo na salašu Đuke Šijakovog, na Mirgešu. 
Do Đukine zemlje ščeljava se Tavankutom. A pred 
salašom puca široki pješčani pašnjak, varoška zemlja, 
zvan : atovi. Ti se atovi pružaju čak do Mamužićana. 
Kod Mamužićevih salaša se nalazio dočić sa malo 
rita, a po svi atovi kočili su se humčići, kao kakvi 
ovnovi, koji su se zasikli za buckanje. U desnom 
okrajku je bio salaš Roke Budimčevog, oca pokojnog 
Mukije Budimčevog, a do njega suvaja Imre Šijaka 
i pored nje put za Tavankut. Atovi su vazda bili 
puni gusaka, svinja, ovaca i — dice. U livom su kutu 
atova bili salaščići, što ih na varoškoj zemlji digla 
sirotinja ,,na 25 godina". A u tih je bilo ,,dice ko plive“. 
“Jednoličnost života te dice, što je čuvala guske, svi-. 
nje i ovce, našarao je liti dolazak šljivara, pa lubeni-. 
čara, što su prodavali voće ,,za hranu". Svake nedilje 

jedan dan ukazao se prosjak, što je vazda mahao 
glavom i uslid toga imao tugaljiv i gotovo strašan 
Pogled, i dica su ga se manja užasno bojala, a i većima 
je zazeblo u srcu, kada se izdaleka pomolio njišući 
glavom desno i livo bez prekida i odmora. 

Pravi dogođaj biše uz učešće sve dice, kad bi 
Zelja, krmača Pere Sarićevog, koja nije nigda pu- 
štena na atove, nego uvik u oranice, kad bi Zelja 
nenadano dotrčala kući u salaš i našla nespraćene 
Piliće i gušćiće i pačiće, pa se ,,umišala med njih" i 
raskidala te požderala sedam - osam pilića, pačića ili 
troje - četvero guščića. Tada su je povijali i stali 
goniti kroz sve atove: svinjar, i komšinska dica i 
gazdina, ali samo veći! Manji su se u strahu zavla- 
čili i bižali, da ne će Zelja i njih : ,,ham !" kao i piliće 
i guščiće. A bila je Zelja velika i štrapljasta, ni malo 
sitnija nego jedno osridnje magare. 1 kad su je vijali 
kroz atove, ona je, dok je dica ne stignu, i usput spo- 
pala po koje gušče i u tren oka ga raskidala i proždrla. 
Ta neman od svinjčeta prasila je po jedno prase, ali 
ga usput i pojela. Zato se je Pere Sarić, blago od čo- 
vika, napokon ratosivao i prodao je budzašto koba- 
sičaru, jer se nije htila ni gojiti. 

Pere Sarić nam je bio komšija za kućom. Imao je 
blagu ženu i još blažu mater, baba - Jozu, i mnogo 
dobre dice. 

Imali su čelo kuće veliku krušku. Visoka iznad 
odžaka, a široka ko suvaja. | puna roda svake godine. 
Toj nije škodio ni mraz ni kiša ni crv ni gusina. A slatka 
bila i mirisala ko bonbon. 

A Perini su rod taj obilni i slatki svake godine 
Podilili sa komšinskom dicom. Valda je zato i rađala 
svake godine. Kad su kruške sazrile, Perina su dica 
javila društvu : 

»Sutra ćemo tresti kruške. Dođite i vi!" 

I došli smo. S kotaricama. Ja sam kao najškolja- 
Viji, ali i najžilaviji i najodlučniji išo gore na krušku 
i treso sve do najtanjih grana. Zrile su kruške padale 
na prostrtu veliku žitaricu, a dica su ih Kupila u ko- 


o tarice. Najzrilije i najslađe raspale bi sena ponjavi 

i dica su upravo srkala medicu iz njih i žvakala miri- 
savo meso od krušaka. 

Ko je koliko nakupio u svoju kotaricu, to je po- 
nio kući. 

Baba Joza se smišila i uživala u srići dičjoj, koja 

se izdovaljala sa slatkim kruškama. Ni ja ih nisam 
do danas zaboravio, a tomu je već više od pedeset 
godina. : 
Baba Joza posadila papriku baš do naše ograde u 
bašči. Bila ograda od granja, a na njoj, isto pletena 
od granja, vratašca. Išli smo, kad smo htili, kroz 
vratašca i mi kod njih i oni kod nas, ko u svoje. Pa- 
prika sazrila. A bila sitna, okrugla, ko višnje, »turska" 
zvana. 

Jedared upade naš mali Blaško u kujnu kod 
matere, na ruci mu kotarica, a u njoj puno zrile, tur- 
ske paprike bab -Jozine. 

»Evo, nane." 

Mati pogleda. 

»A šta je to ?"' upita strogo. 

,Eto dono sam vam paprike." 

Pa otkud ?" 

,,Od bab - Joze." 

»A ko ti dao ?' 

»Niko. Ja nabro." 

»Ao, trista ti jada! Pa ti si to ukro!" 

Pa... ja sam to nabro. I krušaka sam tuštaputi 
dono..." 

Mislio je mali, kad je slobodno krušaka doneti, 
da je slobodno i paprike. I bez pitanja. 

,Pa je P vidila bab-Joza ?'" 


,», 
», 1 


»A, sa' š ti pamtit!" 

I digla prut. Ali se pridomislila. Ostavi prut i 
reče : 
»Ajd! Kotaricu, pa ćemo kod baba Joze. Tamo 
moraš kazati: ,Baba Joza, ja sam ukro od vas ovu 
papriku." " 

A bab-Jozi je priko mene hitnošporučila, da ga, 
dok joj dođe, dobro istuče. : 


38 


i 
| 


o 


Došli oni. I on oborenih očiju iskaže : 

»Baba Joza, ja sam ukro od vas papriku ovu." 

Baba Joza se napravi stroga. 

»Valda nisi ti krao! ? Blaško! Ti lopov ?1..,' 

To je Blašku dosta bilo. Udari u plač. Bab - Jozi 
se smilio mali pokornik, pa ga upita: 

»Pa oćeš još krasti ?" 

On kroz suze obeća : 

»Nikad više ne ću krasti." 

Sutradan mati, koju je vrlo dirao taj slučaj, na- 
braja u kujni Blašku : 

»Ne volim te. Nisi dobar. Nisi moj, kad si lopov, 
pa kradeš. Čiča će, dok dođe, doneti zerdelija, al ti 
ne ćeš dobiti. Stipan će dobiti, Jaga će dobiti, ona je 
moja, a ti nisi... 

Jaga je bila 9 miseci. Puzala i polazila nogom. 

Blaška nesta iz kujne. U drugi trenutak evo ti 
ga sa gvozdenim vilama. 

Mati kod ognjišta pa ni ne gleda na njega. A on: 

»EVo dakle, ja ću vašu..." 


I zabode troparoškim gvozdenim vilama prema 


maloj Jagi. I pogodi je vrh jednog paroška u po čela. 


Mala vrisne i oblije je krv, a on pobježe u atove. 

Rana nije bila vrlo opasna, ali se vidila, dok je 
Jaga živila. A Blaško sjede na najvišu ,,gredu" usred 
atova. Jedamput ukaže se prosjak. A on u vrisak : 
»Joj, nane, iđe drmalo!... Joj, joj... iđe dr- 
malo !" 

Mati se poplaši, da ne bi ,»,dopao straha", pa mu 
dovikne : x 

»No, dođi kući, ne ću te dirati." 

I on doperjaši i sav uplakan zariče se : 

»Nikad ne ću više taki nevaljan biti." 

A mati uslid iskustva, što ga stekla, pomisli u 
sebi : ,,Al ni ja." CW 

I posta Blaško najvirniji čuvar male Jaget X 

DIDA-DEMIN KOŽUH 


Dida Dema je slip. Već dugi niz godina. On kvrca 
štapom pred sobom, tako ide svako jutro u crkvu. 
Uvik je napipao svoj ,,stoc", klupu, u kojoj je on si- 
dio. Ako li je kogod sidio na tome mistu, na kraju 
Dida Demine klupe, taj je ili odmako dalje, ili je izi- 
šao iz klupe, da da mista dida Demi. 

Na dida Demi je bio vikom, zimi i liti kožuh. 
Uvik, otkako sam ga pamtio, isti jedan. A tomu je 
najmanje dvadeset godina, kako ga poznam. Još 
od ono doba, kad je vidio. Kožuh je već i onda bio 
star. Ali dobar, jak; od onih prijeratnih. Nije šiven 
konopljaškim koncem, već kožnim. Nijedna se punka 
nije otkinula a ni petlja prekinula. Samo obašva, 
jagnjeća kožica, ona je odavala neke slabosti : ispod 
vrata se sažuljala vunica, pa se sjala gola irica, dobro 
učatlajsana. I oko ruku obšav bio je pomalo mističav. 
Al i onda, prije to nekih dvadeset godina, još se vi- 
dilo, da je bio, kad je od ćurčije donešen, bile boje. 
U njemu je dida Dema, još ,najbolji čovik" od 50 
godina, sa zdravim i čistim očima i sa bistrom gla- 
vom čuvao kao željeznički stražar vagone na subo- 
tičkoj stanici. On nije gonio sirotinju, što je oko sta- 
nice kupila ispalo grumenje uglja i kore sa cipanica. 
On samo nije dao vagonima. 

Prije 22 godine, kad će da osvane Badnji dan, 
tu noć je bila grdna mećava i vijavica. Dida Dema 
je cilu noć zurio u mećavu, ona ga vlažnim snigom 
šibala po očima, a hladni mu vitar parao po kožuhu 
tražeći, gdi će da se uvuče do poštenoga srca dida 
Deminoga, da ga stisne i da ga samrzne. Ali kožuh 
ko oklop : nigdi vitru ulaza. A oči se u gustoj vijavici 
otimlju, da dopru do vagona, da ne bi ko obio vagon 
i odnio božićne pakove sirotnih vojnika, na kojima 
se cakli još i sada suza materina. : 

Ujutro se dida Demu našli : naslonio se na vagon 
uštapljenih nogu, sav zavijan u susnižici. Lice mu se 
nije vidilo od sniga. Odneli ga u postaju, sastružu 

snig sa očiju. Dida Dema otvori oči, ali ne vidi ništa. 
I nikad više nije progledao. 

Od to doba je kožuh malo pocrnio, u zadnje je 
vrime bio sav crn i sjajan. Dida Dema je i zimi i liti 
u njemu kuckao po kerskim ulicama. Skinuli su ko- 
žuh s njega, kad je umro. 

Otišao dida Dema u crkvu. Otkucao do ispo- 
vidaonice, ispovidio se i pričestio, a posli mise hajd 
kući. Preko avlinskog je praga zapo nogom i zate- 


A POSLI MISE HAJD KUĆI... 


turo se. Onda prvi put. I poslidnji. Ušo u sobu, 
dokuckao do astala, sio na stolac, ruke preda se na 
astal, a glava mu pade na ispružene ruke. Bio je mrtav; 
Štap mu se izmakne i lupi se po zemlji. Baba Kata 
žena, utrče i nađe didu mrtvog. 
* 

Dida Demin kožuh osto pust. Baba Kata.je imala 
lip šaren kožuh sa visuljcima. Bio je/Malo iznošen, 
al kud i kamo noviji i mekši i lipši od dida Deminog. 

Kad se zajesenilo, ona kožuh na se. Jedan dan 
svoj, drugi dan dida Demin. Ovaj joj lipši, ali onaj 
joj masni draži. 

Jednoga dana dođe joj iz komšiluka baba Tona 
Jakovljeva. Njezin čovik leži već tri godine, pa ni 
prevrnit se. A stoje u tuđoj kući. Sinovi i kćeri svako 
u svojoj nevolji, svako pod svojim bremenom stenje. 

,Draga baba Kate, nemaš li kakve stare obojke 
od tvog pokojnoga dida Deme. Moj Jakov cilu noć 
jauče, da ga bole noge. Kida ga reuma." 

»Imam, slatka Tone, imam. Evo ti. Prave suk- 
nene. Nije ih Dema ni triput obuo.'" 

»A hvala ti, baba Kate, Bog ti platio! Baš će 
ugrijati mom Jakovu noge." 

I polazi. 

»Čekaj samo Tone. Ti si došla bez marame u tan- 
kom levešu. Nemaš šta vruće-da zaogrneš ?" 

»Nemam, draga moja. Niki dan sam gledala 
med starežom. Ali to niko ne isplati. Jedna stara 
iskrpljena kožušina, mal ako nema u njemu i tetaka, 
pa šta misliš, ište za njeg tri vorinta. A ja baš onda 
zvala doktora kod moga Jakova, pa ni bile nisam 
imala." 

»E, čekaj, saću ja tebe zaoditi.' 

Nađe oba kožuha i svoj i dida Demin. Razastre 
ih po krevetu pa će Toni: 

»Reci mi, koji je bolji ?" 

»»Pa ovaj šareni." 

»No eto taj nek je tvoj. Nek je za dida Deminu 
dušu. A meni će ostati dida Demin." 

»A hvala ti, Kate, od neba do zemlje! Sad ću i 
ja moći da odem u crkvu ove zime. Bog neka ti 
plati !" 

»E pa zbogom! Na i ove obojke, nemoj da ih 
zaboraviš ovdi." 

I kad je baba Tona otišla, baba Kata je obukla 
dida Dimen kožuh i vrlo joj bilo u njemu vruće. 

»,Baš dobro, kad sam onaj dala Toni, a meni 
je ostala uspomena na mog dida Demu..." 

NOVA ŽUTICA 


U Subotici je živio sve doskora čiča Bolto Ko- 
vačev. Sva ga je varoš poznavala, svi su ga poštivali 
i ljubili. Dobričina je to bio. On se nije nikada ni na 
koga rasrdio. Al ne bi dobro bilo, da se on na koga 
rasrdio. Teško onome, ko bi pao njemu u šake! 

Ča Bolto je odrastao na subotičkoj plodnoj 
ravnici. Za svoje mladosti znao je on umiriti najbi- 
snijega vola i najgoropadnijega ždripca. Ta je goro- 
pad tribala samo jedamput proći kroz njegove šake. 
Drugi put, kad on drekne, ždribac stane ko svet, 
a vo trči kolima bez obzira, pa sam tura glavu u 
jaram. 

Kad donesu na salaš dvojku vina, to Bolto sam 
skida s kola. 

Džak od četiri vike, što priteže do sto kila, ča 
Bolto diže zubima ko drugi čovik kesu duvana. 

Zato je Bog dao njemu blagu ćud. Jer da je uz 
svoju jakost bio i žestok, bilo bi mnogo puta trista 
jada od onih, na koje se on razljutio. 

Č'a Bolto je bio gazda čovik. U kasnije doba je 
došao sa salaša u ,,varoš“, pa je u Božjem miru živio 
sa svojom virnom drugom. 

To prija 40 do 50 godina izašla je na modu ,,žu- 
tica" opaklija. I ča Bolto je nabavio jednu. Lipu, 
alvatnu, dugačku žuticu. 

Kad ju je zaogrnuo prvi put na ,,Materice", a 
ona se bere, brate, kao kakva japondžija. Miriši no- 
vinom. Pramenje vune u nje bilo ko snig, mekano 
ko kumaša, a kvrdžavo, rode, ko kiriško pruće. Priko 
ramena se obisilo na leđa ,jagnje", ,,kožica", crna 
ogrlica. Rep i nožice jagnjeće vise do pojasa, a sitn4\, 
vuna crni se ko čađa. Pod vratom jaka punka s _ple- 
tenim pucetom. mno 

Ča Bolto se pogleda. Opipa žuticu. .Okrene 
se nadesno, nalivo. Žutica se sve na talase mrska. 

Zakopča punku pod vratom, šepicu matakne 
na glavu, okrene se ženi pa reče : h A 

»,Babo, sad iđem malo u goste čestitati ,Mate- 
rice'. Do večere ću doći. Zbogom !" 

»Zbogom pošo !'"' reče ona pa ga isprati do avlin- 
skih vrata. Stala u vrataca pa ga prati okom, sve dok 
nije skrenuo za ćošu. Tada uđe čekati male goste, 
što ,,kupe materice''. 

'a Bolto je u gostima. Svit se razgovara i pi- 
jucka. Kad se smrklo, malo se i večeralo. 


* « * 

Č'a Bolto je najvolio kod kuće večerati. Tu je 
on znao smazat i po jagnjeta i po somunčića kruha. 
Večeras je bio mili gost, pa se nije tio ni tu nečkati. 

Posli večere sć još malo divanilo. Jedared, oko 
sedam sati, đipi čča Bolto: 

»Dajte moju opakliju, ifem kući!" 

»Ta ostaj još malo, nije tako kasno!" 

»Ajak! Moram kući. Obećo sam babi, da ne ću 
dugo ostati. 

S otim zaogrne opakliju. Srce mu zaleprša od 
dragosti. Zakopča opet punku. Rukuju se, pa zbogom ! 
Domaćin ga isprati. Na kapiji domaćin ostane, a 
ča Bolto ode u mrak. 

* " * 

Kad je bio na po puta, skrene za jednu ćošu. 
Tu skoče prid njega dvojica, spopanu s dvi strane 
za opakliju pa dreknu : 

»Daj opakliju !" 

Ali jaka punka pod vratom ! Ne kida se, ne ot- 
kopčava se. 

'a Bolto mirno reče: 
A Mamate se, dico, lakrdije! Već pustite vi mene 
ući 1 

Ali oni povuc opakliju. 

»,Kad ti ne daš, mi ćemo oteti." 

Č'a Bolto vidi, da tu nema šale. Spopane ova dva 
,»»pretelja'' oko pojasa, pa s njima pod pazuho : jednoga 
pod jedno, drugoga pod drugo, pa hajd kući. Oni se 

stali kobacati i rukama mahati. Ć'a Bolto ih istom 
pritisne, a oni jeknu, pa se mane kobacanja. Malo 
posli opet se koprenu : 

»Pustite nas !" 

»Ajak! Odnet ću vas svojoj kući ?!' 

Oni će se otimati. Č'a Bolto ih laktovima priti- 
sne pod pazuho, a prstima ušika za kike, pa im istom 
bucne glave. Kako se oni praćaknu, a ča Boltc glave : 
buc, buc! 

Napokon stiže kući. Lupi nogom malo o vrata. 
Istrče žena. 

,,Otvori, babo! Nosim ti gostiju !" 

Žena otvori, ali u mraku ne vidi ništa. Gosti pod 
opaklijom. 

»Pa gdi su gosti ?" pita. 

»Ta evo ih, vesela im majka! Evo ih pod žu- 
ticom."? 

S otim uđu u sobu. Žena zapali sviću, a č'a Bolto 
turi astal do duvara. ,,Goste''  posidne na klupu, 
a on od vrata do njih, da ne bi klisnuli pa iščistili. 

,»Daj, ženo, večeru !? 

ena donese večeru i vina. Č'a Bolto nudi ,,go- 
ste: 

»Pijte, dico! Danas su ,Materice'. Jijte i pijte!" 

,,Oosti" ne smidu ni okusiti. Još i sad ih bridi 
glava, a rebra se još nisu ponamišćala — tako ih je 
prignjavio č'a Bolto. 

»Ta jijte! Što ste se snuždili ko žalosne vrbe ?" 

Jidu oni, piju, al ih zebe oko srca. ,Šta će sad 
biti ?" misle žalosni. 

Kad su večerali ,,gosti", side ko osuđeni. Čekaju 
rič ča Boltinu ko ovca noža. 

»No sad recite: hvala Bogu, kad ste večerali. 
A recite: hvala Bogu i zato, što sam ja ča Bolto 
Kovačev. Ja još nikad nisam čovika udario. Ni 
vas ne ću. Sad id'te kući, pa više ni pomisliti“ na 
tuđu žuticu !? 

Oni se pokunje pa odu bez traga... 


SITNI KARASI 


Sa vršalja su posasipali žito u džakove i odneli kod 
velikog rešeta. 

Od prijašnjeg nasada ostala je još jedna mala 
ćuta podno od sridnje kamare, al se diže još jedna 
čitava, velika kamara. Podina joj stoji, ko da je od 
kamena i da je isklesana, a povlata odozgor ko zla- 
tna vilinska kosa trepti na srpanjskom suncu. 

Došo na vršalj gazda Martin Stantić, da vidi, 
kako posao ide. On je svoj gazda sa nekih 100 lanaca, 
mlad čevik, muž Marge od Stipićevih, koja mu je do- 
sada rodila Maru, sad joj podrug godine, i Đuru, još 
malog od 4 miseca. Ko bi mislio, da će malo, umiljato 
dite u kolivki nekoć biti Đura Stantić prvi svitski 
prvak u pišačenju i olimpijski pobednik, dika Bunje- 
vaca Hrvata, koje je ime pronio od Štokholma do 
Korinta po svoj Evropi. 

Baćo Martin još nije ni progovorio, kad al se diže 
pod kamarom graja : dičji plač i grđenje. 

»Na, na, oš još dirat Stipana !" 

Tu se sigrala kćerka Martinova Mara sa sinči- 
tom jednog risara, Ilije Popinog, Stipanom. 

Mara je ,,velika", od podrug godine, a Stipan 
od sedam miseci, sad polazi nogom. Proba, da se di- 
gne na pete. On se istom digne, a Mara ga turi, i on 
opet pada. Tako biše tri i četiri puta. Kad je Stipanu 
dodijalo padanje, on ,,pusti piskove'"' u dreku, a nje- 
gova dadijica, Kata Bačkina, dotrče i sudi, tako da 
Mari opali koju ćušku. Tada se opet u nje ,,razbije 
lončić", i polaze svi troje na sud pred mladu mamu 
Margu. Kad je ona saznala, zašto je Kata Maru ,,tu- 
kla'', ona sudi : 

»Tako ti triba, zašto si dirala u malog derana!' 

I proces svršio. : 

Gazda Martin pogleda i nađe, da je vršalj vrlo 
iskopan. To su potvrdili i svi risari, koji su radili u 
vršidbi. Valjalo je vršalj poravniti. 

Daj vode s dola. A dć Sebešićki je onda, 1878. 
godine, bio dosta i dubok i širok. Bilo u njemu i ribe. 
Nije bogzna kakve, već sitnih karasa. Najžilavijeg 
života ribice, a i najslađe. Ali salašari su ritko kad 
imali časa, pa i volje, da tu ribu love u dolskoj vodi. 
Pojeli su je svinji, kad su došli na do, da se o podne 
povaljaju u kaljuži. 

Risar Ilija Popin, otac malog Stipana, bio višt 
i živahan mlad čovik. On uveče, kad je svršio rad, 
izište od seke Marge rešeto, ,da čini žito'', ode na do 
i ne bude lin, već navaća pun ardov karasa. Ardov 
je stajao na koli za prinos vode. Sad, kad su popra- 
vili iskopani vršalj, ponasipali jame, što su izbile 
kopite vršaćih konja, tribalo je vršalj i politi. Ilija 
ode rad vode. Dotiraju kola, Ilija kabo u ruke, zagrabi 
i polije po vršalju. A karasi ko na žeravi, stali da se 
praćakaju po vršalju. Tako i drugi, pa i treći kabo. 
Pun vršalj karasa. 

Svi risari i risaruše udri u vikanje : 

»E, eno ribe! Vidi, vidi, kako skaču! Gle, gle... 
sama riba 1..." 

Na veliku graju istrče iz kujne i gazdarica Marga, 
pa se svi čude: 

,»,Otkud tolika riba 7" 

A Ilija kaže: 

»Ta pun je do ribe. Jedva sam smogo da naci- 
dim vode. Sama riba, kudgod se mašim." 

Gazda Martin iskaže odluku: Risaruše čiste ribu. 
Marga je peče na masti. A risari opravljaju vršalj. 
Večera zajedno. 

Tako i bilo. Risaruše povaćale sa vršalja ribu. 
Toliko je bilo, da su morale ići u komšiluk rad tep- 
sija, pa su i komšije zvali na večeru. 

A dotle su risari nasadili vršalj, pritresli i treput 
te dobrim načeli već i treću kamaru. Pivaju,./Bože, 
i risari i risaruše, sve ori. Vršalj šušti, veliko. rešeto 
klepeće, Pliva leti, prašina se diže i popada po ozno- 
jenim licima i košuljama, da su svi — zemljane boje. 
I miriše svi na pšenicu i na oranicu. 

A večera : karasi na masti pečeni. Baš na masti. 
Seka Marga još nigda nije pekla na masti karase. 
Ona je pekla pile, kobasicu, kolačiće na _ masti, Al 
ribu još ne. Zato je dala masti, kao da peče krive 
kolačiće. Riba se sva raspala u masti. Kašikom su je 
jili. Ali su na kraju svi oblizivali prste. 

Posli dvi nedilje duž bajmačkog puta voze troja 
kola, svaka sa šest volova. Na pridnjacima zvonca 
kao iz kake omanje kapelice. Kad su došli u varoš, 
sve roji ulica od zvoncadi. Gazda Martin Stantić 
šalje risarima ,,ris', hranu. O njoj bi siromašni risari 
prizimili, a u proliće opet daj u kopačinu, pa u žetvu, 
pa opet nanovo. 

Tako su živili prije pedeset godina u Subotici 
gazde i siromasi. Dobre gazde i dobre rabadžije. 


48 


kdijE Ko 


onda piso u novine !" 


: 


IVAN I BAŠO 


BLATO 


,»,Znaš, Ivane, meni baš nije pravo, što vi u vašim 
novinama pišete od naših ljudi." 

,,Pa šta pišemo ?" 

»EVo šta: o popi Pentiću pišete, da živi s fraj- 
lom ; o pridsidniku Ljuti, da je krao trsku ; o Gaboru 
Ciganjeviću, trgovcu, da je otkidao na miri od siro- 
tih invalida i tako dalje." 

»E, molim te, brate Bašo, ako mi to pišemo, 
to je sigurno istina." 

»Al zašto vi to pišete ?" 

»Zato, jer kad se takav ukaljani čovik miša u 
politiku, to je tako, kao kad bi pijan čovik, uvaljan 
i mokar od povraćanja, išo da grli kako čisto obučeno 
ske Mi moramo da viknemo: hej, pazi, ukaljat 
poteje 

»E, a kad mi pišemo u našima novinama od va- 
ših vođa štogod ružno ?" 

»To je, molim te, tako, kao kad se kogod u kubiku 
u buzalici kupa, pa baca blato na one, koji tuda pro- 
laze : nek i oni budu ukaljani. To nas toliko ne dira." 

»Da šta vas dira ?"? 

»»T0, Bašo, što vaše novine i o crkvi i o viri tako 
gadno pišu. A osobito što su pune gada i sramotskog. 
Tu podavno u vašem listu ,,Marodu" izišla je jedna 
pisma. Moj Jašo je pročito pa kaže: ,Ao baćo, alaj 
ovaj ,,Marod" sramocki piše...' S otim vi najvećma 
kaljate duše !? 

»A, to nije ništa." 

»Nije, da nije ništa, već ja kažem, da bi tog, 
što tako piše, tribalo zatvoriti..." 

»A mani se, Ivane, nemoj tako strogo! Ko.bi 


* 


Tira Bašo krmaču na vašar. Velika«+strvina od 
četiri godine ,,ko magare". Putom, kako 'je dotiro 

sa salaša, ligala je u svaku kaljužu, izvaljala se, da 
je sve visilo na njoj blato u dronjcima. 

Bašo je zato htio da proda Saru, jer se od nje 
nije mogo ni on ni komšiluk zakleti ni s piletom ni 
s pačetom ni s pućetom ni s guščetom. Do čega je do- 
šla, to je uhvatila, raskidala i proždrla. Vijali su se 
s njome njih sedam svinjara po svim atovima, ali 
uzalud. Ona je volila piletinu, guščetinu... 

Kad je Bašo dotiro Šaru naspram Kalvarije, tu 
leži čoporčić guščića, već sasvim pernatih. Kad je 
Šara došla pram guščića, maši se njuškom med njih 
i spopade jedno. Gušče udari u lelek, Bašo stade 
vikati: ,Šara! — pa će prid nju, da otme gušče. 
Ali se Šara okrene prema pijaci, pa udari u bižaniju. 
Bašo za njom. Ali samo na dohvat. 

Šara, kad odmakne, stane i počne kidati gušče. 
Uto stigne Bašo i opali je batinom po krkači, da sve 
puca. Ona rokne, gušče spopane u ralje, pa perjaši 
dalje. 

Kad su došli napram velike crkve, tu se ispod 
,»Ungarije'" šetaju cure i momci. Na vašar! Divojaka, 
ne možeš ih prigledati! Opravljene, Bogo, sve koja 
u svili, koja u svilici, koja u zefiru, piketu, delinu : 
al sve lipe, čiste ko pahuljice sniga. 

Tu nanese anđo jedan motor; hrnđajući trči 
upravo prid Šaru. Šara se poplaši i smukne upravo 
med cure. Da si vidio sad patalije! Šara trči izmed 
divojaka, a žulja se sad o ovu, sad o onu. Cure skaču, 
skaču desno, livo, ali ne može od te strvine u tišmi 
niko da se ukloni. A ona juri kroz njih i ne boji se, 
da će se ukaljati od svile ili od bilog piketa... 

Na kriku i viku strčali se ljudi i utirali Šaru u 
,,Ungariju''. Napokon došo i policaj, zapiso Bašu i 
otiro ga u buvaru. 

Cure stoje, raskriljuju koja suknju, koja kecelju, 
pa plaču. Ukvacane, znaš, ko da su tri zeca uhvatile. 

* 


Posli tri dana našo se Ivan s Bašom. Bašo obisio 
nos. Mnogo je globe moro da plati. Kazali su mu: 

»Zašto nisi svezo Šaru na štrangu, pa da si je tako 
tiro na vašar ?" 

Ivan će da ga svituje : 

» Vidiš, brate Bašo, takvi su vaši listovi i vaši 
novinari. Vole blato, a Vole i pečenicu. Baš ko Šara. 
Kad kogod oće da im izbije iz ralja pečenicu, koju su 
mnogo puta zabranjenim načinom ušikali, oni smuknu 
među ljude, koji nisu — ukaljani. Svoje blato otiru 
o tuđe poštenje. Tebi se, vidiš, Šara otela, ukaljala 
nikoliko divojačkih sukanja, pa su te zatvorili. A ti 
ljudi u novinama ukaljaju tuđe poštenje, ukaljaju 
čiste, nevine duše, pa ih ne zatvore, već ih još hvale. 
od IA žalosno. Zato mi udaramo po njima kao ti po 
ari. 


HVALJEN ISUS 


.,Hvaljen Isus, Ivane brate!" 

,,Vazda budi hvaljen, brat Bašo. A otkud ti ?' 

,Ha, dolazim sa sastanka. Došli su nam mudri 
ljudi pa su nas lipo poučili."? 

>A šta ste tako lipog učili ?" 

»E, šta! Eto: Da nema Boga, da čovik samo 
ovaj život ima, da taj život triba dobro iskoristiti, 
a da nam to priče buržuji: kapitalisti i popovi." 

,»Kako, kako ?" 

»Fto kako. Kapitalisti nas gule, oni se valjaju 
u svili, a mi ko kera na zimi." 

»A popovi 7 

»A popovi nas uče, da će nas Bog za strpljivost 
našu naplatiti u nebesima, samo nek trpimo i patimo." 

pA šta ti ?" 

»Pa jaako i svi drugi velim, nek ja ode na d 
zemlji imam svaka dobra, a za nebesa kako bude. +" 

»,Nije dobro, Bašo. Ako se ljudi za nebesa ne budu. 
starali, ne će biti srićni ni na zemlji. Snaći će ih Svaka- 
jake nevolje i nesriće. 

»A, tako popovi viču. A mi već ne grdo 
Egona. Nek ja imam ovoga svita.. “ 

»Hajde, hajde. Al ja znam, da ćeš se i ti, a i svi 
vi pokajati." 
»Kako bude. Ja sad ovako. Zbogom, Ivane!" 
,»,S Bogom pošo, Bašo !" 
* 


Bašo, otkako je ostario, došo u varoš i obrađiva 
vinograd. Vinograd mu malo odaleko, put težak, 
pisak dubok, a noge stare, pa bome uveče ima šta + 
da pati. Bole ga noge. Đula ga nagovori, i on kupi 
magarca sa dvokolicama zajedno. 

Magarac miran, ko jagnje, mator, gotovo ko 
Bašo, a istrajan ko bivol. 

Kupio ga od jednog prosjaka. Prosjak bijaše 
bogalj, nije mogo na noge, pa kupio magare i na dvo- 
kolicama obilazio proseći. Sad, kad se otuko, prodo 
magare pa kupio konja... 

Magarac, sad već Bašin, toliko godina prosjački, 
naviko, čim čuje ,,Hvaljen Isus", da stane. To je 
naviko još u prosjačenju. 

Bašo, svi ga poznavali, kako ga ko sretne, pozdravi 
ga sa ,,Hvaljen 1Isus'', a magarac stane ko još kod 
prosjaka. Iza pozdrava milostinja. 

Baši je sprva godilo. Stao na putu pa se porazgo- 
vorio sa znancima. Ali mu posli dodijalo. Bilo je, da 
je tribalo i žuriti, ali magarac na svaki pozdrav stane. 

Bašo oparmači jedared. Magarac u trk. Ali kad 
čuje pozdrav od znanaca, što nailaze, magarac opet 
stane. Bašo opet hajkaču, pa udri po magarcu. 

Kad je Bašo vidio, da je zalud, on ti kući, sađe 
sa dvokolice, batinu u šake, šake popljuje pa nazdravi : 

»»Hvaljen Isus !? 

I magarca priko ušiju. Onaj zatrese glavom pa 
čeka. Bašo opet snažno vikne : 

»Hvaljen Isus !" 

I opet maksu preko leđa. 

Tako je bio magarca čitav jedan sat. Najpri 
iskaže pozdrav sad polako, sad viče, sad grožnjom. 

»,Hvaljen Isus !' iza svakog pozdrava po magarcu. 

Kad se već zamorio od bijenja, tada sidne na 
dvokolicu i podeka natrag u vinograd. 

Došo tu iza zarazne bolnice, blizu Zorke, kod 
Nađarita. Tu ga sretne troje - četvero poznatih, 
Oni pozdrave Bašu: 

»Hvaljen Isus !' 

Kad je magarac čuo prvo : ,,Hvaljen Isus !", naćuli 
uši, nadiže rep; kad čuo drugi pozdrav, on skoči u 
kolima, a kad treći, spopadne dvokolicu i smukne 
među jame u bare, tamo gdi su ciganske čerge i pu- 
trije i potrče ko pomaman priko jamurina i baruština. 

A Bašo u dvokolicama. 

Cigani istrču pred njih, ciganke pobožno kriču : 
» Isuse !", a magarac još bišnji skoči sa briga u duboku 
baru, kola se razlete, a Bašo žbuć u baru s magarcom 
zajedno. 

Cigani ih izvuku. Magarac pribio nogu, a Bašo se 
ugruvo, pa ni rukom ni nogom da makne. 

Na Boga, naiđe komšija Mate s koli i Bašu cigani 
natovare na kola. Jedva im prostenjao : 

»Magarca ubite. A dvokolice su vaše." 

Cigani tri dana lizali prste iza magareće gozbe, 
sastavili dvokolice i potukli se, čije će da budu. 

A Bašo tri dana povraćo vodu, što ju je proguto, 

a u kojoj su se kupala bila cigančad i valjali svinji 
iz okolišne pudarine. 

* 

Ivan potraži Bašu još bolesnog u krevetu. 

»šta je, šta se dogodilo, Bašo ?'' 

»Eto. Taj me vražji magarac nagrdi do zla boga." 

»E, tako je to, brate Bašo. Taj je magarac nalik 
na ljudsku narav. Dok na ,Hvaljen Isus' stane, 
dobit će komadić kruva, još će i napredovati ko tvoj 
prosjak, što ti prodo magare. A kad vi komuniste 
izbijete batinom iz ljudske naravi taj ,Hvaljen Isus", 

ona će pobisniti, kad čuje ime Isus i kad čuje Bog i 
vira, pa će sve čovičanstvo izvrnuti u blato, gdi će se 
ono obogaljiti, nagutati smrdljive buzalice i bolovati + 
dugo i dugo, ko i ti, dok se ne oporavi i opet ne pro- 
zbori mirno: ,Hvaljen budi Isus !“ 

,»Vazda budi hvaljen !'"? 

NARODNA PRIPOVITKA 


ČUDNI JAGANICI 


Jedan siromah čovik imao tri sina. Dvojica su 
bili neposlušni, badri, line dangube, a treći, najmlađi, 
bio je miran, poslušan i pobožan. 

Dica već velika, a siromaštvo još veće, pa otac 
otpravi najstarijega sina u službu. Mati napeče poga- 
čica, saspe mu ih u torbu, i on štap u šake, pa s Bo- 
gom, hajd u svit. Bio je već daleko od svoga sela, 
al se nije vrlo nudio nikome u službu, dok je bilo u 
torbi pogačica. Kad ih je već ponestalo, on naiđe 
na jednog starog čovika. Taj stari čovik je imo lipu, 
sidu, dugačku bradu i vrlo blage, mile oči. Deran tio 
da prođe pokraj starca, ni mu je nazvo ni ,,hva- 
ljen Isus“, ali stari čovik stane prid njega pa ga 
zapita : 

»Kuda ideš 2" 

On kaže: 

,»»Iđem, tražim službe." 

»Pa oćeš doći k meni ?" kaže stari čovik. ,,Kod 
mene je tri dana godina, a zatim, ako doslužiš do kraja, 
dobit ćeš punu torbu dukata. 

Deran pristane. Stari čovik ga odvede svojoj kući, 
da mu večeru, on večera pa legne. Ujutru probudi 
ga stari gazda, izvede ga u avliju. Tu stoji čopor 
jaganjaca. Stari čovik mu kaže : 

»Vidiš te jaganjce. Te ćeš tirati na pašu, to će ti 
biti posao. Moraš ići uvik za njima : kud oni, ti za nji- 
ma. A evo ova mala zlaćana škatuljica : u nju ćeš me- 
tnuti od tog jila, što jaganjci jili budu. Evo ti ova 
zlaćana bočica : u njoj ćeš doneti od tog pića, što moji 
jaganjci pili budu. A sad naprid !? 

Deran stavi škatuljicu i bočicu u torbu nuz svoj 
ručak, kapiju otvore, jaganjci pođu u polje, a mali 
pastir za njima. 

Kad su izašli u polje, pastir je mislio, da će tu 
jaganjci stati, pa će pasti travu. Ali jaganjci nisu | 

stali. Nijedno jagnje nije sagnilo glavu, da čupne 
i jednu travku, već iđu, pa iđu sve dalje i dalje. 

Jedno malo lipo svileno jagnje zaostane, dočeka 
pastira pa se počme milovati oko njega i češati glavu 
o njegove noge. Deranu to mrsko bilo, kečio jagnje 
nogom od sebe još gai štapom gurnuo. Jagnje spu- 
sti glavu pa ode med one druge jaganjce. 

Išli oni, išli pa došli do jedne vode. Ta je voda 
bila i široka i duboka, a priko nje samo jedna tanka 
i uska daska. Jaganjci jedan po jedan priđu po daski 
priko vode. Malo milo jagnje doskakuće do čobana, 
pomiluje se oko njega i pogleda mu u oči, ko da bi 
reklo: ,,Hajde za mnom, pa se ne boj ništa "Ali 
deran nije razumio. A malo jagnje priđe, i odoše ja- 
ganjci dalje, a deran ostade s ovu stranu vode. Gledo 
je za njima, dok ih je dogledo, a kad su se izgubili 
isprid njegovih očiju među šumama, on siđe, izvadi 
ručak iz torbe, naruča se pa onda legne i zaspe. Spavo 
je do prid veče. Onda se vrate jaganjci, on se pro- 
budi, čupne malo trave, što je pokraj vode rasla, 
metne u škatuljicu, zagrabi bočicom vode iz rike, 
začepi, pa hajd za jaganjcima. 

Bilo je već veče, mrak, kad su stigli u dvor sta- 
roga čovika. On stane prid čobana pa zaište : 

,»,De pokaži, šta su moji jaganjci jili i pili ?" 

On izvadi škatulju sa travom i bočicu s vodom 
pa prida starome čoviku. 

Čim je ovaj vidio, šta je u škatuljici i u bočici, 
odmah je rekao: 

»Nisi bio viran i poslušan. Nisi tog dono, što su 
moji jaganjci jili i pili. Doslužio si. Možeš ići, kud 
oćeš." 


Deran srdit i stidan ode isprid očiju staroga 
čovika, a ujutru pođe kući. 

Kad je došo kući, tu ispripovida, šta se s njime 
dogodilo. 

Sutradan sridnji brat uzme torbu, mati napeče 
pogačica u nju, a on štap u ruke pa ode. 

I prid njega je stao lipi sidobradi starac i tako 
isto ga pogodio kao i brata njegova. 

I on je istiro jaganjce, dobio škatuljicu i bočicu, 
odbio malo jagnje, nije smio priko ćuprije, spavo, 
pa načupo trave, a u bočicu zagrabio vode. I on je 
još to veče doslužio i vratio se kući. 

Kad je uveče stigo kući i ispripovido, šta mu se 
je dogodilo, onda kaže najmlađi sin : 

»sutra ću ja poći u službu." 

Braća mu se stala rugati : 

»Ti, ti ćeš u službu ? Ti si vridan štogod ? Nas 
dvojica veliki i jaki, pa nismo znali ništa zaslužiti, 
a ti ćeš znati ?' 

On je samo ćutio, ništa nije reko. Ujutru opravi 
ga mati kao i druga dva brata: naslaže mu u torbu 
pogačica, a on skine šešir, poljubi oca i mater u ruku, 
izgrli se s braćom pa ode. Putom je svraćo u salaše i 
u kuće pa se nudio, nije li od potribe u toj kući sluga. 
Nigdi nije tribalo. 

Susrije i njega lipi, blagooki starac. Deran ga već 
izdaleka spazi, pa kad je došo bliže, deran skine še- | 
šir, pozdravi starog i nazove : 

»,Hvaljen Isus 1? 

Stari se blago osmihne, prihvati pozdrav i zapita : 

»Kud Bog da ćeš, sinko ?' 

», Oče, iđem, tražim službe." 

»Pa oćeš doći meni ? Tri dana godina. Ako izdu- 
raš i izvršiš, što ti zapovidim, plaća će ti biti puna 
torba dukata." : 

Deran pristane. Odu starčevoj kući. Uvečer 
sili večerati, on se prikrsti i pomoli. Također i kad je 
pošao u lež: prikrsti, pomoli se, pa završi : 

»,Bože, oče, u tvoje ruke priporučujem dušu 
svoju. 

S otim legne i zaspe. Ujutro urani, pomoli se 
Bogu, skoči brzo u avliju, a tamo stoji starac i čopor 
jaganjaca. Starac kaže: 

»EVo, ove ćeš jaganjce tirati u polje. Ne diraj ih, | 
ne vraćaj ih, samo iđi za njima ; kud oni, ti za njima. 
Evo ova zlaćana škatuljica : u njoj donesi od toga, | 
što jaganjci moji uzjidu, a u ovoj bočici donesi od toga, 
što moji janjci uspiju." 

Deran ostavi škatulju i bočicu u torbicu, uzme 
štap, pa hajd za jaganjcima. 

Kad su izašli u polje, jaganjci i ne sagnu glave, 
ne čupnu ni travke, već se upute duž polja. Deran 
za njima. Malo sviloruno jagnje izljuči se iz čopora, 
dočeka derana, omiluje se o njegove noge. Deran se 
sagne, zagrli jagnje i pogladi ga po svilenoj vuni. 
Od to doba jagnje uvik pokraj derana išlo i nije ga 
ostavilo. 

Kad su došli do duboke, široke vode, jaganjci 
nagnu priko ćuprije, a deran, kad je došo blizu, zdravo 
se uplaši, jer je daska vrlo tanka i uska bila, a voda 
ispod nje vrlo uštila. Malo jagnje dođe do derana, 
omiluje se o njega pa progovori : 

»Uhvati se za moju vunu, pa hajde!" 

Deran pun strava uvati se za jaganjčevu vunu 
i srićno priđe priko tanke ćuprije. 

Zatim su išli još dobar komad : priko polja, kroz 
šumu, priko dola, priko gore i onda dođu do jedne 
lipe kapelice. Vrata kapelice otvore se sama, a jaganjci 
se zatresu i pritvore se u sjajne, lipe anđele. Mali 
jaganjac je bio sam Isukrst, Sin Božji. 

Ušli svi u kapelicu, a deran za njima. Tu Isus 
uze oštiju i kalež s vinom i počne svetu misu. Anđeli 
su odgovarali i pivali, a mali čoban se u ćoši kapelice 
vruće molio i gledo, gledo nebesku lipotu. 

Pod misom 1lsus sve anđele pričesti. Onda ode 
kod derana i njega pričesti. Opet izvadi još jednu 
oštiju pa kaže : 

»Daj zlaćani sudić!' 

On izvadi škatuljicu, otvori, a Isus metne u nju 
oštiju. On zaklopi. Onda ode Isus oltaru, donese ka- 
lež s krvljom svojom svetom, pričesti sve anđele i 
derana i nalije njegovu bočicu. 

Posli mise još anđeli molili i pivali, zatim 
izašli iz kapelice. Tu se otresu i pritvore se opet u 
jaganjce. 

Mali pastir pođe za njima, ali šešir nije mećo+na 
glavu, već ga uzo pod pazuvo, ruke obadve sklopio 
opa tako iđe. Mali Jaganjac oko njega.“ Na+ ćupriji 

privede ga opet, sad već bez straha, i tako uveče sti- 
gli starčevoj kući. Kad su došli, starac upita : 

»No, jesi " dono od toga, što su moji jaganjci 
dili i pili 2" 

Deran kaže: 

»Nisu to jaganjci, već su to anđeli nebeski, a 
najmanje i najlipše jagnje to je Isus, Sin Božji. Evo 
ovo su jili i pili." 

1 s otim izvadi škatulju s oštijom i bočicu sa sve- 
tom krvlju. 

Blagi starac pogladi derana po glavi pa mu kaže: 

»Dobro je, sinko. Virno si služio pa si već i do- 
služio. A_sad ću ti dati tvoju službu. Znaj, da sam 
ja Bog Otac." 

Deran klekne na kolino. Bog nastavi : 

»Sad evo izbiraj : oćeš li torbu dukata el duše 
spasenje 2? 

Deran klečećki pogleda na Boga pa reče: 

» Istina, moj otac i moja majka su siroti. Dobro 
bi im bilo to silno blago. Al ja većma volim duše spa- 
senje. Ja ću to odabrati. Samo to molim, dragi Bože, 
da i mome ocu i mojoj materi i mojoj braći udiliš 
duševno spasenje." 

Bog mu reče : ; 

»Ti ćeš dobiti spasenje duše. A dobit ćeš i torbu 
dukata. Odnesi ih kući. Pa ako i tvoj otac i tvoja mati 
i tvoja braća budu većma volili duše spasenja nego 
zlato, i oni će se spasiti." 

Onda mu Bog naspe torbu dukata, blagoslovi 
ga, i on ode kući roditeljima svojima. 

Oni ga radosno dočekaju, pa i sada žive, ako nisu 
pomrli. Sta su odabrali: zlato el spasenje duše, to 
još niko ne zna. 


(OG PISGU OVE KNJIGE 


Tkogod zna za bunje- 
vačko-šokačke Hrvate u 
Bačkoj, taj zna i za ime 
Blaška Rajića, čije 
se pripovijesti i crtice iz- 
nego na književnom polju 
istakao se Blaško Rajić 
na polju javnog narodnog 
rada, osobito u prosvjet- 
nom i političkom radu. 
Kad je k pedesetoj godi- 
šnjici njegova života g. 
1928. u Subotici bila iz- 
dana knjižica njegovih 
pripovijesti ,,Našim  šo- 
rom", napisana je u njoj 
o Blašku Rajiću ova iz- 
reka : ,,Od velikog narod- 
nog učitelja i mecene bi- 
skupa Antunovića unazad 
nije bilo zaslužnijeg muža 
u narodnom, vjerskom i 
prosvjetnom životu bunje- 
BLAŠKO RAJIĆ vačko - šokačkih Hrvata." 

I to je živa istina. Bunjevci 

i Šokci s one strane Dunava imali su i imadu dičnih muževa, svi- 
jetlih imena, odličnih predstavnika na mnogim područjima na- 
rodnog života. Ali Blaško Rajić je prvak među svima. On je u 
najsudbonosnije doba, kad se radilo o tom, da bačka grana hrvat- 
skog naroda ne bude potpuno odsječena od svog narodnog sta- 
bla, pohrlio u Zagreb u hrvatski sabor, otišao i u Pariz na 
mirovnu konferenciju, a na svom župnom dvoru ne bojeći se 
četiriju madžarskih regimenti, koje su u doba prevrata još bile 
u Subotici, prvi izvjesio hrvatsku zastavu, te svim tim otvorio! 
novo razdoblje u životu bunjevačko-šokačkih Hrvata. Proveo. 
je ono, što je velikom biskupu Ivanu Antunoviću (1815. d0+1888.) 
bilo idealom i čemu je taj bunjevački preporoditelj prijateljujući 
sa Štrosmajerom, Račkim i ilijom Okrugićem __i prigrlivši_nji- 
hove ideje utirao među bačkim Hrvatima prve staze. Pa i fo, 

što je baš Blaško Rajić bio onaj, koji je zamislio veličanstvenu | 
proslavu 250. godišnjice dolaska Bunjevaca u Suboticu, pro- | 
slavu, kojom je dan 15. kolovoza 1936. zlatnim slovima upisan | 
u povijest bunjevačkih Hrvata kao dan najveće manifestacije | 
Hrvatstva s one strane Dunava i definitivne proklamacije e | 
pripadnosti Bunjevaca i Šokaca hrvatskom narodu, kao i to, 
što je na čelu svega toga bio baš Blaško Rajić, dovoljno svje- | 
doči o značenju njegovu u narodno-političkom životu bačkih | 
Hrvata 
No Blaško Rajić uza sve to nije u prvom redu političar. On_ 
je prije svega Božji svećenik služeći Bogu i svom narodu. Kao 
jednostavni župnik već preko četvrt stoljeća vrši pastvu u subo- | 
tičkoj župi sv. Roka. Dođite k njemu i potražite ga u njegovu 
župnom domu, pa će vam biti rečeno, da ga malo pričekate, jer 
je baš u ispovjedaonici. A ako nije u ispovjedaonici, tada je za- 
cijelo na nekom drugom dušobrižničkom poslu. Jedva mu u tom | 
svećeničkom radu ostaje slobodnog vremena, a to vrijeme onda 
posvećuje kulturnom radu: organizira prosvjetna društva, ure- 
duje jedini subotički hrvatski list ,,Subotičke Novine", vodi 
kulturnu ustanovu Maticu Subotičku, osniva središnju Hrvat- | 
sku Kulturnu Zajednicu u Subotici, kojoj je opet on na čelu, | 
daje poticaje i putokaze drugim bunjevačkim kulturnim radni- | 
cima te je uopće duša svemu kulturnom radu u Subotici. i 
ivući tako sav sa svojim narodom i za svoj narod on mu 
najbolje poznaje srce i dušu. On najbolje razumije misli, osje- 
ćaje, želje i težnje svojih Bunjevaca, osobito bunjevačkih seljaka, 
Zato nije čudo, što nam, kad se lati pera, tako vjerno i tako živo ' 
umije da prikaže bunjevačku dušu i život bunjevačkih seljaka. 
Bolje nego itko drugi dosad. Trebalo je samo jedamput pročitati | 
koji od njegovih feljtona, što ih je pisao u novinama pod naslo- | 
vom ,,Ivan i Bašo", pa da odmah otkriješ njegove velike pripo- 
vjedačke sklonosti i sposobnosti. A kad se tu i tamo znala po- 
javiti i koja druga njegova pripovijest, ta bi to otkriće samo 
još jače potvrdila. lako Blaško Rajić laćajući se pera, da piše 
pripovijesti i crtice, nije imao nikakve želje, da se istakne i kao 
književnik, on tomu ipak nije mogao izbjeći, jer se ono, što je 
komu od Boga dano, ne može sakriti. 
Prošlo je već preko sedam godina, kako mi je pisac ovit 
pripovijesti na jedno moje pismo odgovorio ovo: ,,...Vi ste mi 
baš isti taki, kao i svi ostali urednici. Podaj mu mali prst, svu 
ti ruku ište, pa i svega tebe. Poslao sam Vam ono malo pisa- 
nije, a Vi sad već tražite od mene ,Bunjevčice'... Šalu na stranu 1. 


prijateljstvo. Samo to, da me razumite, ako Vam ne bude 
mogao lifrovati u željeni čas... Dakle: možda će biti nešto i 
od ,Bunjevčica'..." (13. VI. 1929.) =. 
S.dam strpljivih godina omogućiše evo, da je Hrvatsko 
Književno Društvo sv. Jeronima (u zajednici s Maticom Subo- 

tičkom) ostvarilo svoj naum : u ovom obliku upoznati hrvatski 
narod sviju naših krajeva sa životom bačkih Hrvata i prikazati 
Blaška Rajića, bunjevačkog prvaka, jednom njegovom  knji- 
gom pred cijelom hrvatskom čitalačkom javnošću i kao knji- 
. oževnika te kao prvaka na polju bunjevačke pučke  književ- 
nosti. 

Blaško Rajić je općenito priznat, da je vrstan pučki pisac. 
Ali ima književnih kritičara i drugih pisaca o književnosti, koji 
naziv ,pučki pisac" drže nečim manje vrijednim od naziva 
»književnik" i koji pučku književnost omalovažuju ne držeći 
je ,pravom" književnošću. To je upravo, kao da netko kaže: 
crkve na selu nisu prave crkve, nego su prave samo crkve u 
gradu. Kao što većina naroda ne bi nikada mogla u crkvu, kad 
bi samo po gradovima bile ,,prave" crkve, tako većina naroda 
nikada ne bi znala za književnost, kad ne bi bilo pučke književ- 
nosti, nego kad bi književnost bilo samo ono, što tek neki knji- 
ževni pretjeranci drže jedinom pravom književnošću. Takvi 
obično ne drže mnogo do toga, da književnost mora biti dio 
narodnoga života i vući korijenje iz vlastitog naroda, nego im je 
glavno, da se književnost nosi po najnovijoj modi Pariza, Mo- 
skve ili kojeg drugog evropskoga književnog središta, koje je 
došlo na glas. 

Takav književnik Blaško Rajić dakako nije. Ne ide perom 
za modom. Ali zato crpe iz čistog i kao kristal bistrog vrela narod- 
nog života. Roni u dubinu priprostih duša i vadi iz njih bisere, 
koji možda još nisu posve umjetnički izbrušeni, ali su nepatvo- 
reni. Čitaš njegove pripovijesti i osjećaš, kako je to sve živo, 
zbiljski, nenamješteno, naravno. Nema u tim pripovijestima 
o bog -zna - kakve radnje, nema velikih zapletaja, nema izvje- 
štačene dramatične napetosti, nego je sve samo vjerna slika 
onoga, što je pisac oko sebe vidio, što je sam proživio ili čemu 
je bio svjedok iz najveće blizine. Ali ipak to nije samo plitko 
fotografiranje događaja i prizora, nego je sve vještom rukom 
razrađeno i u piščevoj duši prekaljeno, te svakoj stvari dan oblik, 
iz kojega se jasno ističe zdrava jezgra. Oko te jezgre nanizao je 
pisac žive razgovore, koji bujaju od lijepih i sočnih izražaja, i 

slikovite opise, koji su puni jedrine, a sve je obavito finom duho- 
ovitošću, koja je posebna piščeva odlika. Najuspjelije su opisani 
oni događaji, što ih je pisac obradio iz svoga djetinjstva (,,Prva 
krađa", ,,Moje čobanovanje", ,,Moj prvi prusluk", ,,Kruške i 
paprike", ,,Nov šešir"): tu su neposrednost vlastitih doživljaja 
da naivnost pričanja, koja je istaknuta značajka piščeva stila, 
najjače izdignute do umjetničke usklađenosti i unutarnje snage. 
U većine pripovijesti prevladava vedar ugođaj, koji zagrijavaju 
duhovitost i šala (,,Divenica", ,,Lik od zubne bolesti", 9 
Oce", ,,Nova žutica"), tek rijetko će se pojaviti i sentimen al- 
nija nota (,,Materice"', ,,Dida-Demin kožuh", ,,»Maričin( Božić"), 
ali i ta uzmiče pred vedrim završetkom. Posebno mjesto. pripada 
kupini pripovijesti ,,Ivan i Bašo", od kojih su u“ovoj knjižici 
no dvije najduhovitije i najuspjelije: tu je. pisae didaktič- 

nost nekog predmeta (u ovima zla štampa, komunizam) umio 
zaodjeti u lijepo skrojeno pripovjedačko ruho, te je tako stvorio 
svoj uspjeli tip didaktičke pripovijesti. 

Tako eto Blaško Rajić kao pripovjedač stupa pred hrvat- 
ske čitaoce ovom knjižicom. Takvoga će zavoljeti svi, koji nje- 
ove ,,Bunjevčice" pročitaju, a da će ih na dušak pročitati svatko, 

omu dođu u ruke, o tom bi nam, ako Bog da, sami čitaoci znali, 
bude li zgode, više reći. Da vam je moći zaviriti u sve one se- 
ljačke kuće, u kojima će se ,,Bunjevčice" u toploj sobi za zimskih 
večeri zajednički čitati, da se o njima tada raspredu cijeli razgo- 
vori, čuli biste, što sudi iskrena seljačka duša, kad joj se ovako 
vjerno i lijepo daje ono, što ona najbolje razumije i u što je kadra 
da se sva uživi, te bi vam bila otkrivena mnoga tajna o tom, 
kako knjiga može seljaku postati razumljiva, bliska, mila. 

»Bunjevčice'' su zbirka izabranih pripovijesti i crtica Blaška 
Rajića, što ih je on napisao u posljednjih desetak godina. Većina 
je tih pripovijesti već bila objelodanjena bilo u ,,Subotičkim 
Novinama" ili u kalendaru ,,Subotičkoj Danici". Neke su od 
tih pripovijesti izašle godine 1928. u maloj knjižici ,Našim šo- 
rom'" (izdanje Književnog Društva ,,Alfa" u Subotici). No nije 
jedini književni rad Blaška Rajića u tom, što je napisao ne baš 
preveliki broj ovakvih manjih pripovijesti i crtica iz seljačkog 
života. Kao pripovjedač javio se, kad mu je bilo 30 godina, po- 
većom pripoviješću ,Pridslova"“ iz doba prvih kršćana | 
(u podlistku ,,Naših Novina"' godine 1908.). Ta njegova sklonost, 
da piše pripovijesti iz najstarijeg doba kršćana, navela ga je, 
da je novu takvu pripovijest napisao pod naslovom ,Stari | 
mirotvorci'", a izašla je godine 1925. uz kalendar ,,Subo- 
tičku Danicu" za godinu 1926. To je pripovijest iz doba apostol- 
skih prvaka sv. Petra i Pavla. Prenosi nas dakle u doba, u kojem 
se zbiva i radnja veličanstvenog Sienkiewiczeva romana ,,Quo 
vadis". Iza Sienkiewiczeva remek-djela nitko više nije bio kadar 
onako savršeno dočarati doba rimskog cara Nerona. i Rajić 
je tu manje uspio nego u svojim pripovijestima iz sadašnjega 
života. 

Osim na pripovjedačkom području istakao se Blaško Rajić 
i kao sabirač bunjevačkih narodnih pjesama, od kojih je lijepu 
zbirku ,Narodno blago" izdao još godine 1910. Uz pje- 
sme sabirao je i narodne priče, pa je jedna takva, koju je sam 
preradio, dodana i ,,Bunjevčicama". Praktični prosvjetni rad 
naveo ga je, da se okuša i na polju glume za diletante. Vrlo je 
raširen njegov molitvenik ,Duhovna Mana", što ga je 
sastavio i izdao još godine 19%0., te je to prvo tiskano djelo nje- 
gova pera. 

Blaško Rajić rodio se 7. siječnja 1878. u Subotici, kojoj je 
posvetio sav svoj život. Izakako je bio zaređen za svećenika, 
bio je kratko vrijeme godine 1902. kapelan u Dušnoku, gdje je 
odmah razvio snažnu borbu protiv nazarenaca. Zatim je od go- 
dine 1903. do 1906. bio kapelan u Santovu, gdje je mnogo nasto- 
jao oko gospodarskog podizanja bačkih Šokaca. A od godine 

1906. sad je evo već punih 30 godina u Subotici, najprije kao 
kapelan (u to doba je započeo svoje književno djelovanje kao 
pripovjedač i sabirač narodnih pjesama), a zatim od godine 
1911. kao župnik sv. Roka. Njegov utjecaj na bunjevački na- 
rodni život dokazuje i to, što je njegovim nastojanjem u Subo- 
tici uvedena krasna ljetna žetelačka svečanost ,,Dožejanca", 
koja se svake godine slavi te je postala najljepši bunjevački 
ljetni narodni običaj. Kad je g. 1924. osnovana bačka biskupija 
(kao apostolska administratura), Blaško je Rajić postao prvi 
generalni vikar te nove hrvatske biskupije, ali uza sve to nije 
napustio svoje župe, kojoj je do danas ostao vjerni i neumorni 
duhovni pastir. Iza prevrata bavio se nekoliko godina i aktiv- 
nom politikom te je bio i narodni zastupnik i politički vođa bač- 
kih Hrvata. Povukavši se s polja aktivne politike više je uzimao 
pero u ruke, te su se tada stale rađati i ,,Bunjevčice"... 
Koje mjesto zauzima Blaško Rajić u književnosti bunje-- 
vačko-šokačkih Hrvata ? Prvo do najvećeg bunjevačkog pjes- 
nika Ante Evetovića Miroljuba (1862. do 1921.): što je Eveto- 
vić Bunjevcima u pjesmi, to je Rajić u pripovjedačkoj prozi. 
Ako je po književnom značenju za Evetovićem ipak nešto zaostao, 
to je samo zato, što je manje na književnom polju stvarao, jer 
je bio i još uvijek je previše zaokupljen drugim javnim djelova- 
njem. 
Evetović i Rajić jesu glavni predstavnici prve književne ge- 
neracije iza bunjevačkog preporoda, što ga je proveo biskup 
Antunović. Iza njih su došli kao predstavnici srednje književne 
generacije Petar Pekić, pjesnik i pisac romana, Ivan Malagurski, 
dramski pisac i urednik književnog lista ,,Klasje naših ravni", 
te Ive Prćić, pučki pripovjedač, sabirač narodnih pjesama i ured- 
nik ,,Subotičke Danice". A kao najmlađi bunjevačko-šokački 
hrvatski književnici se s velikim uspjehom javljaju pjesnik i 
pripovjedač Ante Jakšić, pjesnik Aleksandar Kokić te pripovje- 
dači Ljudevit Vujković i Marko Čović. 
Nadajmo se, da ćemo se ovdje, gdje se evo susrećemo s pr- 
ovom bunjevačkom pripovjedačkom knjigom, izdanom za Hr- 
ovate sviju krajeva, imati prilike upoznati i s djelima drugih, 
mlađih bunjevačko šokačkih hrvatskih književnika, kojima je 
evo Blaško Rajić svojim ,,Bunjevčicama“ sretno počeo da krči 
put k srcu sviju Hrvata. 
> U Zagrebu 15. rujna 1936. 


Dr Josip Andrić of 

